2006-IV-30eko Berriarako idatzia\nIraganeko eztabaidak dira horiek, esan dute. Beti atzera begira, eta aurrerabidearen trena begien paretik pasatu. Baina orain hartu omen dugu, eta kontuz gero, laster makinista direla ere usteko dute handikeriaz beteriko errege biluzi horiek. Lemoiz geldiaraztea lortu zen. Leitzaranen ibilbidea aldatzea. Geroztik, golak eta golak, bata bestearen atzetik. Rotaflexak piztutako ilusioak, urteetako lana, urpean gelditu ziren. Nahi baino beranduago, garestiago, gogorrago, baina ahor urtegia. Ahor Boroa. Bilboko errauskailua eten izan balitz, Gipuzkoan planteatu ere ez zuten egingo. Garesti dago lurra, eta denek epe motzeko begirada, asfaltoa baino denek nahiago hormigoia bere lurretan. Hainbeste Lurzoru lege ia lurzorurik herri honetarako eta katalanek asteon bertan iragarri dute lege berria. Etxea hutsik daukanari, egurra. Eta kito, ez zeukan hainbesteko misteriorik. Etxea merkatura ateratzea saritu ordez alogeraren negozioa bera sari gutxi ez balitz legez ez ote da hobe etxe hutsak zigortzea? Urtebete hutsik, hainbeste, bi, doble, eta abar.\nArmen kezko gortina erabili dute luzaro, benetan borrokatu beharrekoak etxean bertan zeudela ez ikusteko. Lemoiz, Leitzaran, Itoitz, Boroa. Itzelezko herri-mugimendua denetan, baina emaitza ezberdinak. Denok dakigu non egon zen aldea. Baina pistolarik gabe ere, pelikuletako indioek bazekiten trenak geldiarazten.\n2006-IV-23ko Berriarako idatzia\nSanta Maria sumendiak erupzio betean ziharduela, pregoilaria erakutsi zigun Eduardo Galeanok Haizearen mendea liburuan. Manuel Estrada Cabrera guatemalar presidentearen mezua zekarren: lurrikara izatekotan, Mexikon-edo zen, eta etxean dena bare zegoenez, lasai asko ospa zitekeen Minerva jainkosaren jaia. Besterik esatea ordenaren aurkarien zurrumurru gaiztoei jaramon egitea zen. «Gobernuak erabaki du errealitatea ez dela existitzen». Mendiko hizkuntza lanean existitzen ez den hizkuntza erakusten digu Harold Pinterrek. Jendeek badarabilte, baina ez da existitzen. Eta okerrena da debekatuta dagoela existitzen ez den hizkuntza erabiltzea. Baina bata edo bestea: edo ez da existitzen edo debekatuta dago, ezin biak batera izan. Gauza asko daude debekatuta, eta existitzen direlako daude debekatuta, hain zuzen ere. Izenak izana. Asteon entzun dugu, ez dela Batasunarik. Arnaldo Otegi Ajuria Enean ikusi eta jarraian esan digute. Kalera irten, eta ezin sinetsi zenbat pertsona inexistente dabilen. Noski, progreek handira enbido joz gero, eskuinak hordago ezinbestean. Ez ei da Euskal Herririk. Egiari zor, aitortu behar zaie: gogor egin dute lan Euskal Herririk izan ez dadin, edo alderdiko buruaren bigarren abizenean fosilduta gelditu dadin. Dinosauru bi batean. Baina egoskorra errealitatea. Etxetik bertatik ikusten dut existitzen ez den herri hori. Eta sumendia, erupzio betean.\nPosted by Urtzi UV at 19:29 No comments: Links to this post\nBerrian 2006-IV-16an argitaratua\nNork bere urteurrena dauka. Dublin 90, Eibar 75, Bilbo 74. Hirurak sentitzen ditut hurbil, hirurek dute urruntzen nauten zerbait. Pazko eguneko altxamenduaren ostean Irlanda uhartearen ehuneko laurogei askatu zuten. 90 urte eta Irlanda aske eta batua denbora eta demografia kontua baino ez da.\nErrepublikanoak han eta errepublikanoak hemenÉ edo hor. Errepublikanoak ezkertiarrak diren leku bakarrak izango dira Irlanda eta Espainia. George W. Bushen alderdia da errepublikanoa, Alemanian eskuin muturraren mugan dabiltza errepublikanoak, eta zenbat aldiz entzun ditugu Errepublikako baloreak, euskarari bideak ixteko? Azken mendeetako prozesu normala da monarkiak galdu eta errepublika bihurtzea, sarritan aurrerakoitik lar ez duena. Beti legez, Espainia desberdina da. Baina denbora kontua hori ere. Monarkiak rolik jokatu badu, egungo erregearekin bukatzen da rol hori. Gero, Errepublika.Ezker Batua ia bakarrik gelditu da Errepublikaren defentsan. PPk ez du ezer jakin gura, noski, PSE ohiko konplexuekin, eskuin abertzaleak ikuspegi historikoa falta, eta ezkerrekoa isilik, internazionalista baino abertzaleago. Azkenean, Eibarren, Iruñean, SartagudanÉ omenaldi txikiak, barkatu, xumeak da hitz egokia. Faxismoak bide-bazterretan eta hilerrietako hormetan denak berdindu arren. Hori bai, prozesioak gainezka, tradizioa eta hori guztia.\nBaina oraingoz errepublika libre bakarra Etxarri aldean dagoela uste dut.\nPosted by Urtzi UV at 19:35 No comments: Links to this post\nArgiako 2035. alerako idatzia\nEtxean txikikeria txikienarengandik eztabaidatzen duen euskalduna kanpora begira inor baino internazionalistagoa da. Eta hor ez dago zer eztabaidaturik, dena dago zuri-beltzean, zintzoak eta gaiztoak ipini eta horrela ezer aztertzeko beharrik ez. Eskuin abertzaletik ezkerrera, distantziarekin batera urruntzen da ñabarduretarako tartea. Kurdu zintzoak eta kurdu gaiztoak? Kosovo? Holokaustoa? Tira, tira, hobe Chiapas, Palestina edo Sahara hartu mintzagai, eta denak ados. Datozen asteotan Montenegro modan jarriko den susmoa daukat. Futbol-partida batean legez, denok montenegrozale, aurrera neska-mutilok, gaur Montenegro, bihar Euskal Herria. Atzo denak ginen quebectar, gaur out dago Montenegro mapan kokatzen ez dakiena. Ni ere arreta handiz ari naiz prozesua jarraitzen, egia da. Baina prozesua bera interesatzen zait, herriek erabakitzeko ahalmena izatea. Ipar Ameriketan estatu anglofono bi edo frankofono berri bat sortzeak ez zidan aparteko ilusiorik egiten, eta Jakinen Quebeceko indigenei buruzko erreportaje interesgarri hura (Xabier Erize eta Pilar Marinek idatzia 126. alerako) irakurri ostean, zer esan: orain artean aski egurtu ez eta muga berria altxatu behar cree herritarren artean. Hori bai, autodeterminatzen. Bejondeigula. Montenegro beti egin zait erakargarri, horratik. Izenetik bertatik hasita. Eta, sinpletzat har nazazue, baina mapan hain herri txikia ikusten duzularik sinpatia eragiten dizu. Iaz izan ginen han, ederra da, merkea, errepide kaxkarrak eta parranda itzela kostaldean zein Podgorican. Montenegroarrek serbiar, bosniar eta kroaziarren hizkuntza berbera daukate, alfabeto zirilikoa erabili izan dute duela bospasei urte arte eta historikoki kristau ortodoxoak izan dira. Zerk bereizten ditu serbiarrengandik, beraz? Erraz esanda, serbiarrak baino serbiarrago dira. 1389an Serbia Inperio Otomanoaren menpe jausi zenetik, zapalduaren izaera kontzientzia nazionaleko zati da. Montenegrok, berriz, beti eutsi izan dio independentziari. Cetinje hiriburuaren inguruko mendietan gotortuta, turkiarrek ez zuten inoiz lortu serbiar basa haiek menpean hartzerik. Erresistentziaren sena inork badauka barneraturik, montenegroarrak dira horiek. 90eko hamarkada hasieran uko egin zioten independentziari eta milaka montenegroar ibili ziren Jugoslaviako Armada Federalean borrokan, Dubrovniken bonbardeoan edo Bosnian, kasu. Radovan Karadzic bera montenegroarra da. Gerrak amaituta bahimendu ekonomikoa etorri zen, eta hor ekin zion Podgoricak Belgradotik urruntzeari, goseak haginak luze. Marko alemana eta gero euroa hartu zuten debaluazioz debaluazio zihoan dinarra bazter utzita, eta Kosovoko gatazkatik aparte gelditu ziren -bidenabar, NATOko bonbardaketak saihestuz-. Azken urteotan, estatu independentea izan da de facto federazio ahul batean, gura zituen neurriak hartzeko. Eta konturatu da Kroazia, bera bakarrik, askoz aberatsago bihurtu dela, eta Montenegro txikiak ere, bakarrik, hurbilago daukala Europa, Serbiaren zama ekonomikoa eta historikoa -gerretako, eta, batez ere, gerra-osteetako galtzaile- aldean hartu barik. Austriaz gogoratu naiz halako batean: II. Mundu Gerra ostean, egun batetik bestera, estatu nazi izatetik, naziek inbaditutako herrialde bihurtu zen. Sandzak Bosniako zati izan zen Austria-Hungariak azken hori 1878an irentsi arte. Jugoslavia sortuz geroztik, Montenegro eta Serbiaren artean zatitutako eskualdea da. Biztanleen erdia baino gehiago "musulmanak, zentzu nazionalean" ziren Titoren garaian eta azken urteotan "bosniako" hitza nagusitu da -hizkuntzari bosniako deitze horretan denak ez datoz bat, askok serbiera deritze, beti ezagutu duten berba, alegia-. Orain, Bosniatik bereizten dituenaz gain Sandzakeko beste herrikideengandik bereizten dituen muga bat jarriko duten beldur dira. Niri prozesuak interesatzen zaizkit, Quebecen zein Montenegron. Baina ez zuri-beltzeko munduak.\nPosted by Urtzi UV at 18:29 No comments: Links to this post\nPosted by Urtzi UV at 22:37 1 comment: Links to this post\nlarrepetit">Berriako 2006-IV-2ko alerako idatzia (nahiz eta kurtsiba kentzeak esangura moldatu neurri batean, intentzioan behinik behin)\nGeografia zaleak ez gaituzte ulertzen askotan. Atlaseko orrialdeak eleberri liluragarriena legez pasatzea, mapak, mugak eta herrialdeak irudikatuz eta irudimenarekin bidaiatuz, uste nuen baino gehiagok egiten dugun ariketa da. Badira atentzioa ematen dutenak, Pirinioen gainetik doan marrak zelango desbideraketa historikoak dauzkan, kasu, Luzaide, Urdazubi eta Zugarramurdi hemengo bihurtzeko, bestaldean egonik. Marrek pertsonak bildu eta bereizten dituzte, baina herriotako euskalkiek zer esanik ez arandarren oc mintzairak marra lodiena ere zeinen biguna izan daitekeen erakusten digute. Mugei buruzko ariketa interesgarriak utzi zizkigun Edu Zelaietak Mugaldekoak lanean, eta Joseba Sarrionandiak berrikiago, Nabarra-n.\nMarren aldaketa gehienak odolez idatzi dira Europan. Afrikan, mapetan zegoena jakin barik egin zituzten marrak, baina aldatu behar direla aipatze hutsak lurrikarak sortu ohi ditu oraindik. Montenegrok marra estu eta fina lodituko ei du laster. Zalaparta aldamenetik dator, ordea, Kosovotik. Marrarik ez? Serbiako mugara eroan marra? Ala Kosovo barruan ezarri, albaniarrak eta serbiarrak bereiziz? Azken hori eginez gero, Bosniako serbiarrek gauza bera egin dezaketela esan dute, eta Albaniako lehendakaria Mazedoniako albaniarrez gogoratu da. Atzera zalaparta.\nMarrak kentzea oso kosmopolita da, marrok Bidasoan, Trebiñun, Pirinioetan, Luzaiden, Xaretan edo Turtziozen ez badaude behinik behin.\nPosted by Urtzi UV at 20:19 No comments: Links to this post\nAizu!ko apirileko alerako idatzia\nEz dakit bidaiatzeak nazionalismoa gainditzen laguntzen duen. Egun mundu zabalean aurkitzen dituzun herrikide askori entzunez kontrakoa pentsa liteke. “Polita da hau guztia, –bidaia justifikatu behar da - baina etxean bezala inon ez”. Gure sukaldaritza, gure paisaiak, gure giroa, gure parrandak, gure… baina hala ere, Altzürükün, Lanestosan edo Sartagudan inoiz egon barik, zigilu-bilduma egiten dugu pasaportean. Etxean bezala inon ez zaudela ondorioztatzeko bada ere.Pentsatu gura dut, baina, bidaia guztiek badutela iniziaziotik zerbait. Arruntasuna hausteak, berdin zait ondoko herrian edo munduko txokorik ezkutuenean galtzeko, uzten duela arrastoa, eta itzultzen zarenean ez zarela joan zaren pertsona bera. Mundua desberdin ikusteko laguntzeko balio duela bidaiak, zalantzak eta galderak pizteko eta urrun genuen errealitatea apur bat hobeto ezagutzeko. Eta urrun ditugun errealitateak ez daude Afrikan edo Asian bakarrik.“Nabigatzea beharrezkoa da, bizitzea ez”, Plutarkoren berbak dira, bizitza bera bidaia delako menturaz. Afrikan izan gara Euskal Herriko negutik urrun. Ahalik apalen ibili gara, haserre tarteka –denok daroagu barruan zapaldu beharreko faxista txiki bat–, galdetu eta entzuteko asmoz ia beti. Galdetu digunari euskaldun agertu gatzaizkio. Baina beltz sinpatikoari euskarazko berbak irakatsi baino, gurago izan dugu apur batean frantsesa utzi eta dioleraz, banbaraz, dogoneraz, woloferaz, peuleraz,… agurtzen ikasi.\nPosted by Urtzi UV at 16:15 No comments: Links to this post


Iurretaren lehen aipamen historikoa ospatu dute hainbat herritarrek - Iurreta - Anboto.org\nIurretaren lehen aipamen historikoa ospatu dute hainbat herritarrek\nEkaitz Herrera 2019-08-26 13:35\nGazta eta ardoa debalde banatu dute ospakizunean\nGaur bete dira 947 urte Iurretaren lehen aipamen historikoa egin zenetik. Kalean batu dira hainbat iurretar egun hura ohoratzeko. Ardoa eta gazta debalde banatu dute Dantzari kalean jarritako postu inprobisatuan.\nOspakizunaren erdian egon da Jon Irazabal iurretarra eta Gerediaga elkarteko kidea. Gogora ekarri duenez, “Iurretaren lehen aipamen historikoa 1072ko abuztuaren 26koa da. Nafarroako errege Antso IV.ak Amatzako San Martingo ermita oparitu zion Donemiliaga Kukulako (Errioxa) monastegiari".\nZubiaurre kalean jarritako postu inprobisatuan, ardoa eta gazta debalde banatzeaeri ekin diote herritarrek. “Gaurkoa barrabaskeria txiki bat da. Hiriek badute sorrera data bat; guk ez. Beraz, gure herriaren lehen aipamen historikoa gogoratzea erabaki dugu. Gainera, oporretan ez gara inora joan, bertan gelditu gara. Horrenbestez, batu eta mokadu bat jateko aitzakia baino ez da gaurkoa”, azaldu du Irazabalek barrez.


Hilabete greban eta "konponbiderik gabe" Arrasateko etxez etxeko langileak - Arrasate - Goiena.eus\nHilabete greban eta "konponbiderik gabe" Arrasateko etxez etxeko langileak\nMirari Altube 2018-07-17 17:50\n"Soluziorik ez dago gure lan auzian" adierazi dute grebaren laugarren astean sartu diren Arrasateko etxez etxeko langileek. Bai Udalarekin, bai Ute Clece Zaintzen enpresarekin bilerak izan arren ez dutela aurrerapenik egin diote.\nUdalak hartutako jarrera salatu nahi dute langileek: "Enpresak aldi bateko gaixotasunak %75ean ordaintzeko prest zeudela argitu zuen, baina langileek behin eta berriz esan dugu etxez etxeko lan baldintzak ez direla horrekin konpontzen. Udalak Clece enpresa presionatu ordez, langileen ordezkariak konbentzitzen saiatu ziren behin eta berriz negoziazioan mahai gainean dagoena sinatzeko, enpresaren aliatu bihurtuz", adierazi dute prentsa ohar bidez.\n"Gatazkaren konponbidea" hitzarmen batean\n"Zaintza lanak, hain beharrezkoak, hain funtsezkoak badira Arrasateko herriarentzat, uztailak 10eko Udal batzarrean adierazi zuten bezala, zergatik gaude langileak egoera honetan? Non daude Udalak hartutako konpromiso politikoak martxoaren 8an emakume eta gizonezkoen arteko soldata arrakalari aurre egiteko?", galdetu gura izan diete, eta gaineratu "gatazkaren konponbidea" hitzarmen batean dagoela: "Etxez etxeko laguntzako lan baldintzak arautuko dituen hitzarmen batean, ez besterik – izan ordu publiko, izan ordu pribatuak–". Eta Clecek ez duela horren gainean hitz egin nahi adierazi dute.\nUdalak esandakoarekin ez dira konforme agertu: "Udalak dio ezin duela ezer egin arlo pribatua arautzeko. Lizitazioaren prezioa igoko duela adierazi du, baina praktikan igoera hori ez da erreala, ordu pribatuak baitira gure ogibide. Argi daukagu hori prekarietatearen aldeko hautua egitea dela". Langileek gaineratu dute eurek ez dutela hautatu halako egoeran egotea eta konponbidea ez dagoela euren esku.


Zarauzko Idazleak - Xabier Etxeberria - Airean ere negu usaina nabari da\nItxoidazu Café de Passy-n\nMartxel bere bi kalparreko ile motza hazkatu eta sukaldera sartu da; betiko lapiko eta usainen nahaspila. Egunon, esan du apal.\n—Egunon, Martxel. Tira, esnea beroa dago eta eseri, gaur presa daukat-eta.\nAma. Sukaldearen bihotza eta ahotsa. Amak beti dauka presa, beti dauka zerbait egiteko. Zartaginean erretako ogia busti du kafesnetan eta poliki zurrupatu du Martxelek. Ondo egoten da etxe barruan. Kanpoan hotz dago eta euria ari du. Tarteka, eguzkia ere ateratzen da, eta orduan kolore arraroak hartzen dituzte teilatuek. Beti bezala, ogia kafesnetan gehiegi busti du eta gero leihotik begira geratu da, eta pusketa bat katilu barrura erori zaio PLUF eginez. Beti bezala, amak errieta egin dio.\n—Martxel! Zer esan dizut? Ez ibili gosaria lardaskatzen eta mugitu, mahaia libre behar dut-eta!\nMartxelek gosaria bukatu du eta laster mahaia ilar eta patataz bete da. Ilarrek kanika bigunak ematen dute. Kanika berde eta txikiak. Bat hartu eta jolasten hasi da, kax eta kax, txokoan dauden beste ilarrak jo nahian. Amak, ordea, ez dio bere helburua lortzen utzi eta MARTXEEEL marru nekatu batez sukaldetik bidali du.\nUnairen bila abiatu da orduan. Bere anaia zaharragoaren hila. Armairuko kaxoitik poltsa gorria atera eta Unairekin pasilloan kanika desafioa jokatzeko asmotan.\nEtxe guztia miatuta ere ez du aurkitu, ordea. Batera lo egiten duten gelan ez dago. Bera baino lehenago jaikiko zen gaur eta Martxel ez da konturatu. Egongelan ere ez dago ba. Ezta sukalde partean ere. Non gorde ote da? Kanpora joan al da akaso? Une horretan atea irekitzen aditu du eta korrika batean hurreratu da.\nBaina ez da Unai. Aitona Xebero da, ganbaratik egur zahar batzuk hartuta datorrena.\n—Egunon, Martxelo! Ondo egin al duk lo? —galdetu dio aitonak irribarretsu.\nBaietz erantzun dio Martxelek. Grazia egiten dio aitonak Martxelo, Martxelino edo antzeko moduan deitzen dionean. Hitz jokoak egitea ikaragarri atsegin du aitona Xeberok. Bertsolari sena dauka. Garai batean trikitilari aritutakoa da, izan ere, eta tarteka bere Larrinaga & Guerrini soinu txikia hartu eta piezaren bat jotzen du, nahiz eta hori ez duen dagoeneko lehen bezain sarri egiten. «Burua lehengoa dut oraindik, baina bizkarreko min petral hau...», esaten du aitonak.\nAmari bere aitaz esatea gustatzen zaion moduan, gaztetan tunante samarra izandakoa baita. Herriz herri ibiltzen zen, erromeriatik erromeriara, txirrindu xahar batean izugarrizko aldapak igoz bere soinua bizkarrean hartuta.\n«Horregatik jotzen genian soinu txikia», azaldu zion behin aitonak, «handiarekin ere moldatzen ninduan ni, horixe ikasi bainuen lehenbizi, gure baserrian sarri geratzen zen biajante batek libre zituen orduetan irakatsita. Ez solfeo, ez musika ikasketa, belarri hutsez, sasoi haietan denok bezalaxe. Hala ikasi nian nik soinu handia jotzen, eta poliki egiten nian gainera, tangoak eta guzti, irratitik genekizkienak. Jaietan jotzen hasi ginenean, aldatu beharra izan nian, ordea, oso astuna zuan-eta inora harekin joateko. Soinu txikia eramaten genian beti, motxila moduan kargatu eta gora, joan behar zen lekuraino. Eta ez pentsa hala ere lanik izaten ez genuenik. Makina bat bide egin diagu guk modu horretan. Horren erruz geratu zaidak bizkarra geratu zaidan gisan, Kaiserraren biboteak baino okerrago».\nGaur, ordea, ez da bizkarreko minaz gogoratzen, aidanean, eta egongelara sartu da aire zaharren bat txistukatuz, pozik. Martxel bere atzetik doa. Aitona kutxa gaineko jaiotzari azken ukituak ematen ari zaio. Ganbaratik ekarri dituen egur ezpalduak jaiotzaren ertzetan kokatzen hasi da, proba ezberdinak eginez. Goroldioz betetako poltsa bat ere badago, eta Martxel horrekin jolasean dabil. Leun-leuna da. Kotoi berdea ematen du.\n—Ze, Martxel? Lagundu nahi al didak?\n—Non dago Unai?\nAitonak irribarre egin du. Martxelek oraindik goroldioa ukitzen jarraitzen du, baina aitonari begira dago.\n—Ehizara joan duk, hire aitarekin batera.\nMartxel isilik geratu da. Horregatik ez du sumatu jaikitzen. Ehizara joateko oso goiz esnatzen dira aita eta Unai. Eta horregatik ez zioten ezer esan atzo; berari ez zaio ehiza gustatzen.\n—Biharko afariaren bila joan dituk! Ea zer ekartzen duten; usoa edo oilagorra edo zer.\nOraindik irribarrez dago eta keinu egin dio Martxeli.\n—Basurdea beharbada! E? Zer iruditzen basurde bat? —aitona basurdearen hotsa egiten hasi da ezpainak okertuz.\nBenetako basurdeek aitona Xeberoren antza ote duten galdetu dio bere buruari Martxelek.


kritiken hemeroteka » Indiferente uzten ez duen nobela\nGauaren muturrerainoko bidaia / Louis Ferdinand Celine / Igela, 1992\nIndiferente uzten ez duen nobela Felipe Juaristi / El Diario Vasco, 1993-02-07\n1950.eko abenduaren 21ean epaitu zuten Frantzian Louis Ferdinand Céline, Prousten ondoren mende honek eta Frantziak eman duen nobelagilerik onena. Naziekin kolaboratzea zen salaketa. Baina epaiketa judiziala gertatu baino hiru edo lau hilabete lehenago “Le Libertaire” egunkariak inkesta moduko bat egin zuen artisten, idazleen, argitaldarien artean. galdera sinplea zen oso: “¿Zer iruditzen zaizu Célineri egingo zaion epaiketa?”Bere aldeko asko izan zuen Célinek, kontrakoak ere bai. Eta batzuk erdiko bidean geratu ziren. Albert Camus izan zen horietakoa eta honako hitzekin defendatu zuen bere iritzia: “Nazka ematen dit justizia politikoak…, beraz pentstazen dut bakean utzi beharko luketela Céline, eta epaiketa hori bertan behera utzi. Baina antisemitismoak eta batez ere berrogeitagarren hamarkadakoak ok egiteko moduan jartzen nau”.\nOraindik ere Célineren kasua partikularra da. Urteak igaro dira hari buruzko biografia dezenteko bat argitaratu gabe. Batzuek ez diote barkatzen iraganean kolaboratzaile izana; besteei berdin zaie Célineren ideologia; “Voyage au bout de la nuit-Gauaren muturrerainoko bidea” nobela onesten dute, nobela ona delako. Beti dago hirugarren bidea. Ez da ezer ahaztu behar , baina bereiztu behar dira gizona eta idazlea. Célineren kasuan, dena dela, zaila da oso bereizketa hori. Nola uler daiteke “Voyage au bout de la nuit” idatzi zuenak era berean idaztea “Bagatelles pour un massacre”, panfleto antisemistarik gogorrena, Célineren hitzetan ” gorrotoz betetako panfletoa?. Komikoa edo paradojikoa izango zatekeen liburu hori, gaur egungo ikuspegitik begiratuta ere, II Gerratean hainbeste judutar sarraskitu izan ez balituzte, Célinek bere liburuan erabiltzen dituen argumentoak erabiliz. Céline kontresanez beterik agertzenz aigu. Mirande bezala, baina Mirande harekin alderatuz haur besoetakoa besterik ez da.\nZehaztapen horiek bazter bat utzita, esan dezadan “Gauaren muturrerainoko bidea” oso ondo itzuli duela Matías Mújikak; gaztelerazko zenbait itzulpen baino ederrago da, nire gustorako. Eta ez da liburu erraza itzultzeko. Badirudi mailukadaka dagoela idatzirik. Bere nihilismoan hizkuntza berria erabiltzen du Célinek honetan, konbentzio guztiak suntsituz, eta kaleko argot obszeno, ziniko eta lirikoa ekarriz liburura. Ez zaio edertasunik falta; ezta gordintasunik, krudelkeriarik ere.\nIndiferente uzten ez duen libura dugu hau. XX mendeko literaturgintzan eredua jartzen duten horietakoa.


GOZA DEZAGUN 2021eko UDABERRIAZ, TXANDAREN ESKUTIK\nMartxoaren 22an hasita, TXANDAk, Txantxiku Dendarixen Alkartiak sustapen kanpaina berri bati hasiera emango dio, helburua bere bezeroen fideltasuna saritzea baita. Badator Udaberrixa! du izenburua eta martxoaren 27an amaituko da. Beraz, goza dezagun berarekin, sariak zure zain baitaude.\nAlkartiaren saltoki ezberdinetan 20 eta 10€ko erosketa txartelak aurkituko dituzu eta egiten duzun erosketa bakoitzean lortzeko aukera izango duzu.\nSaritua irteten den billete bakoitza hurrengo erosketan trukatu ahal izango duzu; baina kontuan izan, eskuratu duzun saltoki berean izan behar dela.\nHorregatik, martxoaren 22tik 27ra, biak barne, ez zaitez etxean gelditu eta TXANDAk bere bezeroen fidelizazioa eskertzeko eta saritzeko martxan jarri duen kanpaina horretan parte hartu. Zenbat eta erosketa gehiago egin, saria lortzeko aukera gehiago.\nAzkenik, gehitu, ekimen hau TXANDAk antolatu du Udal oñatiar eta Eusko Jaurlaritzaren Turismo, Merkataritza eta Kontsumo sailaren laguntzaz.\nBADATOR UDABERRIXA HITZORDU BERRIAN ZURE ZAIN EGONGO GARA ETA ZORTE ON!


Kacey Musgraves Biografia: Songwriter to Star\nEtorkizuna Bright For This Talented Country Star da\nKacey Lee Musgraves 1988ko abuztuaren 21ean jaio zen Golden, Texasen. Bere lehen debuta egin zuen 8 urte zituela eta bere lehen abestia idatzi zuen, "Notice Me", urte bat geroago. Hori da, hain zuzen ere, hurrengo urteetan jendea lortzeko prest zegoela. Texas hegoaldean hazten ari zen bitartean, Musgraves-ek musikariaren gaitasun kutsuak landu zituen eta hainbat instrumentu jotzen zituen, besteak beste, gitarra, mandolina eta harmonika.\nAEBetako Sareko kantu lehiaketako "Nashville Star" saioan agertu zen hiru bildumetan auto-estreinatu zuen 2007an. Zazpigarrena eta irabazi ez zuen arren, esperientziak Nashville-ra eraman zuen. Erakusketan agertzen zen erakusketa lagungarria izan zen.\nMusgraves-ek trakzio bat lortu zuen Nashvilleko musika-eszena batean eta arrakasta handia lortu zuen kantautore gisa, Miranda Lambert-eko artista garrantzitsuenetako abestien penning -guztia Nashville Star- eta Martina McBride-rekin ere hasi zen . Musgravesek publizitate-kontratu bat lortu zuenetik etekinei interes handia erakutsi zien, baina bere ikuspegia ez zen bere kabuz moldatzen, beraz.\nBere Big Break\nMusgraves-ek Luke Laird eta Shane McAnally-en laguntzarik onenak aurkitu zituen, eta, azkenean, bere lehendabiziko diskoaren koproduzitzaile bihurtu zen. Musgravesek Mercury Nashville-rekin sinatu zuen 2012an eta bere lehen singlea, "Merry Go" Round, "urtebete kaleratu zuen.\nBere lehen diskoa, Same Trailer Parke ezberdina , 2013ko martxoan kaleratu zen, "Blowin 'Smoke" eta "Follow Your Arrow" eleberriak ainguratuta. Bigarrena 10. zenbakian estreinatu zen Billboard Hot Country Songs chartean. 12 ibilbidek idatzi eta albumaren koprodukzioa ere idatzi zuen.\nUrte Berriko Artista izendatu zuten 2013ko CMA Sarietan, eta bi Grammy sari irabazi zituen 2014an: "Merry Go" txanda "Best Country Song eta Best Country Album.\nUrteko Albumaren ACM saria ere irabazi zuen eta "Follow Your Arrow" abestiaren CMA saria irabazi zuen.\nMusgraves-ek ez zuen garai hartan murgildu. 2014an estudioan sartu zuen bere bigarren diskoan lanean hasteko. Musgraves-ek album osoa idatzi eta koproduzitu zuen, lehenengoarekin egin zuen bezala. Pageant Material kaleratu zen 2015eko ekainean berrikuspen onerako. "Biscuits" eta "Dime Store Cowgirl" abestien artean, Billboard Herriko Albumeen zerrendan 1. zenbakian estreinatu zen.\nMusgravesek lehen aldiz arrakasta lortu zuen kantautore gisa izar bihurtu zen bere buruarekin. Miranda Lambert abestia idatzi zuen "Mama's Broken Heart" diskoa, Four the Record-en eta "When You Love a Sinner" diskoan, Martina McBride-ren Eleven diskoan.\nMusgraves-ek "Nashville" ABC telesailan agertutako lau abestiak ere idatzi ditu, besteak beste "Dudarik gabe", "Gonna Get Even", "Crazy Tonight" eta "Ezin duzu gelditu". Horrez gain, "Get Outta My Yard" idatzi zuen Gretchen Wilson- ek Time on Right-ean , eta Brian Wilson-en No Pier Pressure-k , bere ahotsa ere ematen zuen. Gabonetako oharra, A Very Kacey Christmas , 2016an.\nTrailer desberdina Parkea (2013)\nPageant Materiala (2015)\n"Merry Go" txanda "\n"Jarraitu zure gezia"\n"Jarrai ezazu zeure burua"\nBest Open Road abestiak\nDustin Lynch Biografia\nJosh Turner Biografia eta Diskografia\nTop 5 Singers Like Like Taylor Swift\nJosh Groban CDak\nFlorida Georgia Line Biografia\nBob Dylanen istorioa, Billy Quinn eta "Factory Girl"\nFrantziako iraultzako jatorria Antzinako erregimenean\nZure hiztegi frantsesa hobetzeko aholkuak\nNola Cigar gaixotasuna saihestu\nRose Quartz meditazioa\nFashion Institute of Technology GPA, SAT eta ACT Data\nGizarte Kontrolaren definizioa\nEstatu Batuetako Natural Radioactivity-en mapa\nKimika kuantitatiboen analisia ulertzea


Txina% 100 Pure Alpha Pinene naturala soltean CAS 7785-26-4 fabrikan eta hornitzaileetan Teorema\nAlpha Pinene dextro HOP erabiltzen ari da bitarteko farmazeutiko aktibo optikoan, laboreen zainketa eta usain kimikoen industriak.\nIzen kimikoa: Alpha Pinene\nBeste izen batzuk: (1R) - (+) - ALPHA-PINENE, (+) - α-Pinene; (1S) - (-) - alfa-pinenoa\nDentsitatea (25 ° C): 0,858 g / ml 20 ° C-tan (lit.)\nFormula molekularra: C10H16\nGarbitasuna:% 95 min\n(1S) - (-) - α-Pinene CAS 7785-26-4alfa-pineno bat da. (+) - alfa-pineno baten enantiomeroa da. Pinenoa (C10H16) monoterpeno konposatu kimiko biziklikoa da. Naturan pinenoaren egiturazko bi isomero daude: α-pineno eta β-pineno. Izenak dioen bezala, bi formak pinuzko erretxinaren osagai garrantzitsuak dira; beste konifera askoren erretxinetan ere aurkitzen dira, baita koniferoak ez diren landareetan ere, hala nola camphorweed (Heterotheca) eta sagebrush handian (Artemisia tridentata). Bi isomeroak intsektu askok erabiltzen dituzte beren komunikazio kimikoko sisteman. Pinenoaren bi isomeroak dira terebentinaren osagai nagusia.\nAlfa pinenoa aromatikoen sintesirako lehengai garrantzitsua da, batez ere pinolaren, linalolaren eta sandalondo espezien sintesian erabiltzen da. Eguneroko produktu kimikoetarako eta intsentsua gehitzeko beste produktu industrial batzuetarako ere erabil daiteke. lubrifikatzailea, plastifikatzailea, terpenozko erretxina eta abar.\n1. Tumoreen aurkako efektua\n2. Efektu antifungikoa\n3. Alergiaren aurkako eta ultzera hobetzea\nUltzerak hobetzeko ikerketan, Pinheiro Mde A et al. saguen ultzera gastrikoak tratatzeko -pinenoa gizakiaren oliotik atera zuten eta aurkitu zuten -pinenoak ultzerazioen aurkako jarduera nabarmena zuela.\nTerpineol, alkanfor, borneol eta terpene erretxina, lurrin sintetikoak eta erretxinak, sendagaiak eta bestelako produktu kimiko sintetikoak sintetizatzeko abiapuntua.\nLikido argirik gabeko kolorea\nUsain terebintinikoa (pinua, orratza, erretxina)\nDentsitatea (20 ℃ / 4 ℃)\nErrefrakzio Indizea (20 ℃)\nAzidoaren balioa, mg KOH / g\nDisolbagarritasuna (% 80 etanola) v / v\nLurrunkorrak ez diren gaien edukia\n% ≤1,0 % 0,7\nα-pineno% ≥95,0 % 95,2\nProduktu honek LY / T 1183-1995 arau kualifikatua gainditzen du, adierazle bakoitza dagokion araudiaren arabera.\n1kg / botila, 25kg / danborra, 50kg / danborra\nBiltegiratzea fresko, lehor eta aireztatu behar da.\nKalitate farmazeutikoa timol kristal hauts Cas 89-83-8\n100% purua eta naturala 50% 65% 85% pinua olioa prezio onean Cas 8002-09-3\nPure And Nature Menthol Kristala / L-Mentola% 99 Prezio Onarekin Cas 2216-51-5\nAurreko: % 99 CPC hautsa Cetylpiridinio kloruroa cas 123-03-5 Hexadezilpiridinio kloruroa\nHurrengoa: Beta pineno naturala% 100 hutsa soltean CAS 127-91-3\n% 100 Alfa Pineno purua\nOlio esentzial purua eta naturala ateratzea Arratsaldean ...\nKalitate handiko tristirilfenol etoxilato likidoak ...


2021 ekaina | Jardun Euskara Elkartea\nOpor usaina nabaritzen hasi gara Jardun Euskara Elkartean… gure jarduera gehienetan kurtsoari amaiera ematen aritu gara azken hilabetean.\nBestalde, eta hurrengo kurtsoari begira, Jardunek eskaintzen dituen egitasmo, jarduera eta bestelakoak laburtzen dituen bideoa aurkezten dizuegu.\nHauetako ekintzaren baten parte hartzeko interesa izanez gero, irailean izango duzue gure berri.\nUztailean udako ordutegian egingo dugu lan Jardun Euskara Elkartek o bulegoan, eta harrera orduak honako hauek izango dira:\nBergarako ludoteketako kurtso bukaera\nPasa den astean Oxirondo, Angiozar eta Osintxuko ludoteketan kurtsoari agur esan zioten udako oporrei ongi etorria egiteko.\nIkasturtean zehar, izan diren zailtasunak gaindituz, ekintza ugari egiteko gai izan gara eta primeran pasatzeko aukera ere izan dugu.\nHemen haur eta hezitzaileek bidalitako argazkiak:\nUda ona izan!!\nEkaina Bergarako Oxirondo ludotekan\nDagoeneko iritsi da ikasturte amaiera eta ludotekak bere ateak itxiko ditu opor garaian. Urte berezia izan da aurtengoa, baina bizipen polit ugari utzi dizkigu ikasturteak, horren adibide dira jarraian ikusgai dituzuen argazkiak. Ondo pasa oporrak eta laster arte!!!\nLaister izango dugu Udaleku Irekiak 2021ko haurrak ezagutzeko aukera. Lan eta lan gabiltza dena prest izateko!\nBitartean, hona hemen familientzat prestatu dugun bideo informatiboa:\nJarduneko antzerki eskolaren emanaldia\nAtzo, ekainak 10, Jardun Euskara Elkarteko antzerki eskolak urtean zehar egin duen lan handiaren ondorio, eta ikasleen eta Sonia (irakaslearen) imaginazioa batuta, antzerki emanaldi paregabea emateko gai direla erakutsi ziguten ikusleoi.\nTalde eta antzezlan ederrak sortu dituzue!\nAroztegi aretoan harrera eta zaintza lanak egiteko langile bila gabiltza.\n– Hilean 35 ordu (aste bat lana eta beste bat jai gutxi gorabehera)\n– Lanaldiaren ordutegia:\no Astelehenetan itxita\no Asteartetik ostiralera 18:00etatik 20:30etara\no Larunbatetan 12:00 – 14:00 / 18:00etatik 20:30etara\no Igande eta jai egunetan: 12:00 – 14:00\n– Bereziki harrera eta zaintza lanak egitea.\n– Euskaraz ondo moldatzea idatziz eta hitz egiten.\n– Uztailean hasteko, abuztuan ere aretoa zabalik dago. Kontratuaren iraupena Udalarekin hitzarmena iraun bitartean.\nNorbait interesatua badago bidali kurrikulum-a jardunkultura@topagunea.com helbidera ekainaren 21a (egun hau barne) baino lehen. Informazio gehiago nahi izanez gero deitu 943763661/605712469 telefono zenbakietara.\nOxirondo ludotekako haur eta hezitzaileak Errekalde parkean\nOxirondo ludotekako haur eta hezitzaileak pasa dan astean Errekalde parkean pasa zuten arratsaldea. Giro polita izan zuten bertan jolas eta ekintza ezberdinak egiteko. Doluaren gai a ere lantzen ibili dira eta gai honen harira, bertan aurkitzen den intxaurrondoa eta plaka bisitatu zituzten.\nEkainaren 17an, osteguna, arratsaldeko 18:00etan (lehen deialdia) eta 18:30ean (bigarren deialdia) Jardunen urteko batzar orokorra ospatuko da Irizar jauregiko 3.solairuan.\n-Aurreko urteko aktaren onarpena\n-2020ko jarduera eta balantzea\n-2021eko asmoak eta aurrekontuak\nUdako euskarazko postalen lehiaketa, X. edizioa\nUda iristear da, eta honekin batera bidaia eta abentura berriei ateak irekitzeko aukera ere iritsi zaigu.\nAurten ere, Jardunek Udako Euskarazko Postalen lehiaketa antolatu du, X. edizioa izango da hain zuzen ere.\nZuen udako istorioak, abentura eta xelebrekeriak irakurri nahi ditugu!!\nLehiaketaren helburu nagusia formatu errez batean jendea euskaraz idaztera bultzatzea da.\n2- Postalak euskaraz idatziak izan beharko dute. Gaia librea da.\nUDAKO EUSKARAZKO X. POSTAL LEHIAKETA\n4- Postalak jasotzeko azken eguna 2021eko irailaren 16a izango da.\n5- Ez ahaztu postalari zure kontaktua jartzea.\n6- Saria: parte hartzaile guztien artean 60€ zozketatuko dira.\nInformazio gehiago: 943763661-605712469 telefono zenbakian edo www.jardun.eus web orrian aurki dezakezu.


Zein da karaokean abesteko euskal kantarik onena? | barretartia\nZein da karaokean abesteko euskal kantarik onena?\nabril 22, 2016 · de barretartia\t· en Entzuteko, Ikusteko, Irakurtzeko.\t·\nHona hemen apirilaren 21ean Euskadi Irratiko FAKTORIA saioan egin dudan kolaborazioaren gidoia, irudiak eta loturak. Datorren astean gehiago!\nDuela egun batzuk Ger Foley irlandako gizon bat gaixotasunez hil zen 45 urte zituelarik. Hiletaren ondoren, Ger-en taberna gogokoenera joan ziren lagun eta familiakoak eta bere lagun-mina, Brian O’Sullivan, barra gainera igo eta The Killers taldearen Mr. Brightside kanta abesten hasi zen, bere lagunaren omenez. Bertan zeuden guztiak batu egin zitzaizkion, karaoke erraldoi bat osatuz. Une hunkigarri hori jasotzen den bideoa duzue honokoa:\nManu, zenbatetan abestu ditugu zuk eta biok albisteei laguntzen dieten abestiak? Askotan, ezta? Eta behin baino gehiagotan aipatu izan dugu Karaokea egin behar dugula. Beno, ba iritsi da eguna, gaur karaokea egiteko euskarazko kantarik onena zein jakingo dugu.\nEta horixe da entzuleentzat gaurko galdera: zein da zuen ustez karaokea egiteko euskarazko kanturik onena?\nZerrendarekin hasi baino lehen jakizue karaokea Daisuke Inoue musikari japoniarrak asmatu zuela 1971. urtean. Bere taldearekin taberna batean jotzen zuen eta oso ohikoa zen bezeroek ere abestea. Egun batean enpresari batek esan zion lan bilera batera gustura eramango zituela bere kantak girotxoa sortzeko, eta eskaera horretatik abiatuta, Daisukek autoko musika aparailua, txanpon makina bat eta anplifikadorea hartu eta sortu zuen lehen karaokea (orkestra hutsa esan nahi omen du hitzak), Juke8a. Tamalez berarentzat, ez zuen patentatu.\nKaraoke zerrendetan murgilduta eman ditut azken egunak mundu mailan modu honetan abesteko kantarik onenen bila. Adibidez, ingelesezkoetan bi hauek ez dute hutsik egiten:\nFrantsesezko kantuetan ez dut topatu aurrekoen adostuasuna, baina bi hauek egokiak izan daitezke mikrofonoa hartu eta denak emateko:\nGazteleraz ere badaude inoiz falta ez diren batzuk (Nino Bravo, adibidez) eta hemengo lehenengoa. Bigarrena niri abestea asko gustatzen zaidalako aukeratu dut:\nEta EUSKARAZ?? Karaokeaz hitz egiten badugu, aipamena egin behar diogu Gabi de la Mazari, euskal Girotze Barnetegiko irakasleari. Hainbat urtetan ari da ekoizten euskarazko kantuekin karaokeak, ikasleekin egiten dituzten egonaldietan erabiltzeko. Gaur egun bi kanal ditu eta bien artean 1.700 abesti karaokeatutak topa ditzakezue.\nBaina goazen harira. Goazen euskarazko kanten karaokearen TOPa egitea. Ez da batere erraza izan aukeraketa; daudenak badira, baina ez dauden asko ere izan daitezke. Atzerakontua egingo dugu:\n10.postuan: OSKORRI – Euskaldun berriaren balada\n9. postuan: EGAN, Xabier Saldias – Behin batian Loiolan\n8. postuan: GOZATEGI – Nirekin\n7. postuan: KEN ZAZPI – Ilargia\n6. postuan: TAPIA ETA LETURIA – Hik lan eta nik jai\n5. postuan: SU TA GAR: Mari\n4. postuan: ITOIZ -Hegal egiten\n3. postuan: KORTATU – Sarri-sarri\n2. postuan: ZEA MAYS – Negua joan da ta.\nEta lehen postuan: XABIER LETE -Xalbadorren heriotzean\nEta BONUS TRACK bezala: MIKEL LABOA: Txoriak Txori\n← Urtebetetze kantuak eta tabernetako ohar umoretsuak\nEuskararen aldeko makrofestak →


Kataluniako Unibertsitate Politeknikoak eredu birtualekin lana errazten duen mahai estereoskopikoa diseinatu du | Consumer\nKataluniako Unibertsitate Politeknikoak eredu birtualekin lana errazten duen mahai estereoskopikoa diseinatu du\nKataluniako Unibertsitate Politeknikoak egindako estereoskopia-mahaiak mediku, ingeniari edo arkitekto bati hiru dimentsioko eredu birtual batekin lan egitea ahalbidetuko dio eragiketa bat planifikatzeko, eraikin bat diseinatzeko edo ibilgailu baten prototipo bat egiteko.\nKataluniako Unibertsitate Politeknikoko Errealitate Birtualeko Zentroak (UPC) berriki aurkeztu duen mahai estereoskopiko berriarekin, ikertzaileek, laguntzaileek eta ikasleek hiru urtez ikertu eta esperimentatu ondoren.\nMahai estereoskopikoa bistaratzeko sistema bat da, eta erabiltzaileak (medikua, arkitektoa, diseinatzailea, mekanikoa, etab.) etorkizuneko laneko objektuen eredu birtualekin interakzioan aritzeko aukera ematen dio, marrazki- edo operazio-mahaia balitz bezala. Funtsean, bi ordenagailu, bi proiektagailu eta pantaila bat ditu, tratatu beharreko objektuaren hiru dimentsiotan irudi bat erakusten duena. Ikus daitekeen ikuspegia 3dko zinema-pantaila baten irudiarekin konpara daiteke. Bere funtzio berritzaileena: operazio kirurgiko bat planifikatzea, ibilgailu bat diseinatzea edo pisu bat bakarrik manipulatuz pisua dekoratzeko aukerak erakustea. Lehen modeloak hiru edo lau hilabetetan salgai egongo dira.\n«Mahai estereoskopikoa ekarpen pertsona-ordenatzailea da gehien», adierazi zuen Carlos Andújarrek, UPCko Errealitate Birtualeko Zentroko proiektu-arduradunak eta arduradunak. Ukipen-titareari esker, erabiltzaileak objektua hauta dezake, eta bere nahierara alda dezake, titarearen posizioa mahaiko ordenagailura komunikatzen duen sentsore baten bidez. Hala, irudi batean 50 zentimetrora egiten ari diren aldaketak ikusten ditu erabiltzaileak, betaurreko bereziekin.\nMahai estereoskopikoa perfekzionatuta dago betaurreko bakoitzak dagokion irudia bakarrik hauteman dezan, eta objektu birtuala automatikoki mugitzen da, erabiltzailearen posizioaren arabera. Andújarren iritziz, gailuak telefono mugikor baten bibragailu bat du, titarearen eta objektu birtualaren arteko kontaktua detektatzen duena, eta, ikusteaz gainera, benetan ukitzen ari dela dirudi.\nAdibide argiago gisa, Andújar irakasleak azaldu zuen barneko diseinatzaile batek nola egin dezakeen gailu berritzaile hori: «Diseinatzaileak irudi birtuala du, etxe bateko saltokia izango dena. Bezeroarekin batera, areto horretan joango diren altzarien konbinazioak probatzen joan daiteke, titararekin objektu jakin bat aukeratuta, sofa bat adibidez, eta txoko batetik bestera mugituz. Horrek lana errazten du, aldaketak hobeto hautematen baitira 3d pantailan marrazketa-mahai batean baino».\nbirtual Katalunia mesa-eu


Gidatu zure nahiak | Astrology-zodiac-signs.com - Aukeratu Saioa\nGidatu zure nahiak\nBadago guztiok jaio ginen egia Unibertsala - desira. Horren bidez ikusten da Neptuno pertsona bakoitzaren taulan eta leku magiko horretan gutako batzuek korrika egiten dugu, gutako batzuek, aldiz, ezinezko aukeren beldurra edo gure eguneroko bizitzan hautematen dugun bizimodu ezinezkoa kontuan hartuta. Zure bizitzan bizitzarekin etsita dauden hainbat pertsona ezagutuko dituzu, nahi dutena gaizki lortu ezin dutelako, eta etengabe galtzearen eta agerian jartzeko ezintasunaren barruko egoera horrek harrotasuna, konfiantza, inspirazioa eta motibazioa kentzen ditu denbora pasa ahala. Zorionez, badaude argi zuzia barruan daramatenak, nahiz eta bizitza osoan egon daitezkeen agerpen propiotik eta bizi nahi duten amets lurraldetik urrun.\nAstrologo gisa, aurpegiko espresio berarekin etorri nintzen jende asko ezagutu nuen, zerbait bikaina, sinestezina eta bizitza betirako aldatzeko zerbait esateko zain. Oso gutxitan izan dut azaltzeko aukera zeruko mugimenduek beren bizitza ez dutela zeruko mugimenduek definitzen, besterik gabe haiekin sinkronizatuta, eta, zalantzarik gabe, ez du aurrean duen batek iragartzen duenaren arabera definitzen. Kasu gehienetan, itxaropena oraindik distiratsu geratuko zaie begietan, eta iragarpen bakarra esaten ez denean ere topatuko dute, eskatu egingo dute eta entzutea aukeratzen duten hitz arraroenean arakatuko dute.\naries eta taurus bateragarriak dira\nInguruneari arreta berezia jarriz gero, antzeko egoera aurkituko duzu. Ingurukoek tonu pasiboan hitz egingo dute beren arazoei buruz, libre utziko lituzkeen aldaketak egiteko prest egon gabe. Norbaitek edo zerbaitek agerpenerako beharrezkoak diren tresnak eskaintzea espero dute, zerua argitu dadin denbora egiteko edo imajina dezakezun beste edozein gauza. Jainkoaren, besteen edo planeten inguruko esperientzia mingarrien zati handi bat transferituz, hain zuzen ere, beren erantzukizuna urruntzen ari dira, beldurragatik edo, besterik gabe, nekeaz, istorioaren zatiari aurre egiteko prest.\nZergatik uko egiten diogu neurriak hartzeari?\nGure hezkuntzan zergatik eztabaidatu genezake gure bizitza besteen eskuetan edo patuaren eskuetan hain erraz emateko, baina seguruenik hau ez da zergatik etorri zaren webgune honetara. Gure ereduak gure izatearen barnean daude idatzita eta, hala ere, borondatez Urano ez da inolaz ere baztertu behar. Beldurrak eusten gaitu Saturno eta martxoa , egiten duguna edozein dela ere irabazi ezin dugula irakatsi diguten gure ohiturak eta egoerak, esan eta eraiki zaizkigun uste negatiboak, eta inoiz frogatzen ez ditugun gauzak errepikatzean aurkitu ditugu gure benetako muinean aldatzen. Laburbilduz, ‘ez’ hitza gehiegitan entzun badugu, buruan entzungo dugu bizitza osoan zehar eta gure egoerak ere gidatuko ditu.\nBenetako askapena gertatzen da konturatzen garenean, hain zuzen ere, gure bizitza nora joango den aukeratu dezakegula. Nahiz eta inguruabar fisikoak eragin ezin dezakegun zerbait izan, eta beste pertsona batzuek beren erabakien ardura izaten jarraitzen duten, gure erosotasun egoera eta datorrena besarkatzeko gaitasuna gure erantzukizuna da. Gure esku dago gure arazoak konpontzeko ekimena erakustea, guk nahi ditugun bizitzetara eramatea, buru belarri eta arriskuak hartzeko prest noizean behin. Gure taulako Marte osasuntsu baten zeregina da jadanik irabazi dugula eta gure itzalak baino ez gaituela atzera botatzen jakitean. Emozio negatiboak aldaketa behar dugunaren seinaleak baino ez dira, eta gure mundu inkontzientean sakon lurperatzen ditugun bitartean, harreman kezkagarrien bidez itzuliko dira gurera.\nBesteekin erlazionatzerakoan guztiok aitortu behar dugun egia handia da planetako pertsona bakoitzak ahal duen onena egiten duela. Ikuspegi, eskaera eta itxaropen handiak zaharkituta daude ikuspegi honetatik. Beste gizaki batekin benetan konektatzeko dugun gaitasunaren isla besterik ez dira eta beraiek bezain onak direla ikusi dezakegu, agian gure existentziaren plano pertsonalerako ez bada ere. Kontzientzia eta kontzientzia plano desberdinetan biziko gara, nahiak eta nahiak desberdinak izango ditugu, eta agian ez genuke bide asko elkarrekin partekatuko zoratuta maiteminduta gaudenean ere.\nHala eta guztiz ere, gure bideak estimatzea merezi du eta gure aurrerapenak gure aukera, erabakia eta erantzukizuna. Hartu gurpila gaur eta egin zerbait zure Arima zamatzen duen gauza hori aldatzeko. Batzuetan gogorra da, baina hori lortzeko indarra duzu, edo zure bihotzean erretzen ari den desioarekin jaioko ez zinateke.\nLeo Minbizia Irakurtzen Dut Virgo Aukeratu Saioa\npartidu onena leo baterako\nzodiako zeinua otsailaren 15erako


Nagore Aranburuk 'Kutxidazu bidea, Ixabel' antzerkirako moldatu du - Azpeitia - uztarria.eus\nAisia Ekonomia Euskara Festak Gizartea Hezkuntza Hirigintza Iritzia Kirola Kultura Politika Erakundeak\nNagore Aranburuk 'Kutxidazu bidea, Ixabel' antzerkirako moldatu du\nUztarria.eus 2003-01-23 13:01\nGorringo antzerki taldeak taularatuko du\nNagore Aranburu aktore azpeitiarra, Joxean Sagastizabalen Kutxidazu bidea, Ixabel liburua antzerkirako egikotzen aritu da. Anjel Alkainek gidatzen duen Gorringo taldea ari da antzerki lan hau prestatzen, laster taularatzeko asmotan.\nGorringo taldea, antzerki talde berria da eta Anjel Alkain aktore ezagunak gidatzen du. Antzerki talde honen asmoa euskaraz sortutako lanak taularatzea da. Gorringo taldeak eskatuta heldu zion Nagore Aranburu aktore azpeitiarrak Kutxidazu bidea, Ixabel liburu arrakastatsua antzerkira egokitzeari. Horretarako Nagorek liburuaren egilearen, Joxean Sagastizabalen, laguntza izan du. Egunkariari Nagore Aranburuk honakoa azaldu dio: "Hainbeste gustatu zitzaidan liburua, saiatu naizela ahal zen neurrian liburuko kontakizuna bere horretan uzten".\nGorringo taldean Kutxidazu bidea, Ixabel antzezlana prestatzen ari diren aktoreak honakoak dira: Anjel Alkain, Iñaki Agirrezabal, Ixabel Agirresarobe, Egoitz Lasa, Ainere Tolosa eta Mikel Sarriegi. Zuzendari lanak egiten Anartz Zuazua ari da. Antzerki lana, martxoaren 15ean Tafallan estreinatuko da.\nTelefonoa: 943-15 03 58 | Helbide elektronikoa: uztarria@ukt.eus


Hizkuntzen etorkizuna - Euskonews\nKULTUR ANIZTASUNA GORAIPATZEA\nArgazkia: Daniel Bayona (chilombiano@gmail.com) ultur aniztasunaren ikuspegi berri eta baikor batekin hasi dugu XXI. mendea. Autore batzuek kultur harreman gatazkatsuen arriskuari buruz ohartarazi gaituzte, eta kultur tradizio nagusien arteko gerrak iragarri dituzte; baina beste askok kulturen arteko elkarbizitza baketsua aldarrikatzen dute. Lehen aldiz, munduan, kulturen pluraltasuna onartzeko moduan gaude, pluraltasun hori irizpide kolonialisten menpe jarri gabe. Datozen hamarkadetan, kulturen arteko akordioa areagotu eta elkarrekiko jardun begirunetsuak hedatzeko aukera egon daiteke; horrek kultur aniztasuna goraipatzea ekarriko luke. Etorkizuneko aukera hori gauzatuko balitz, hizkuntz aniztasuna –kultur aniztasunaren agerpen garrantzitsua– indartu ahal izango litzateke. Gainera, egun hizkuntzak oso azkar desagertzen dira –dozenaka hizkuntza urtean–, baina, etorkizunean, kopuru hori murriztu egingo litzateke. Desagertzeko arriskuan dauden hizkuntzak egoera larrian dauden kulturetako hizkuntzak dira. Hizkuntza eta kultura bereiztezinak dira, beraz. Horrenbestez, hizkuntz aniztasuna goraipatzeak kultur aniztasuna goraipatzea dakar.\nKultur eta hizkuntz komunitate guztiak askatasunean biziko diren etorkizun globala imajina dezakegu. Iraganean, sarriegi, komunitateak beren nahiak kontuan hartu ez dituzten interes politiko eta ekonomikoen menpe bizi izan dira. Datozen hamarkadetan, giza komunitate guztiak beraien historiaren subjektutzat aitortu behar dira, parte hartze demokratikoaren irizpide aurreratuen bidez, komunitate horiek errespetatzen dituzten egitura politikoetan integraturiko subjektutzat. Egitura politiko progresistak behar ditugu, estatuz azpiko mailan, estatu mailan, eskualde mailan eta mundu mailan hizkuntza eta kultura guztiak barne hartuko dituztenak. Espiritu demokratikoaren etengabeko aurrerapenek adierazten dute errealista dela pentsatzea gizateria kultur eta hizkuntz diskriminazioaren desagerpenerantz eboluzionatzen ari dela. Gaur egun, posible diren etorkizun guztietatik, hizkuntz aniztasuna bermatzen eta goraipatzen duen etorkizuna nagusitzeko zenbait neurri har daitezke. Mundu globalerako hizkuntz ereduak\nIraganean, hizkuntz aniztasuna babestuta egon da hizkuntz komunitateen isolamenduari esker, eta, horrenbestez, hizkuntz harreman urriei esker. Etorkizunari begira, badirudi isolamendua hautatzeak ez duela inolako zentzurik; hainbat hizkuntzatako hiztunen arteko harremanak ugaritu egingo dira, bai norbanakoen artean, bai kolektiboen artean. Egoera berri horretan, litekeena da hizkuntz komunitate ahulenak edo maila ertainekoak desagertzen hastea, botere demografiko, politiko, ekonomiko eta teknologiko handiagoko hizkuntzek horien lekua hartzean. Halaber, litekeena da hizkuntzen arteko harremanetarako eredu berriak ezartzea, hizkuntza ahulenaren desagerpena eragotziko dutenak. Eredu ekologikoek adierazten dutenez, hizkuntzen baterako existentzia posible da: baterako existentzia horretan, harremanetan dauden hizkuntzek funtzio desberdinak izango dituzte, eta ez da nahitaez ordezkapen prozesua gertatuko. Benetako erronka mundu globaleko hizkuntza guztien –hizkuntza handien, ertainen eta txikien– funtzio erlatiboen plangintza egitean datza.\nHizkuntz komunitate txikiek eta ertainek beraien etorkizunaren plangintza egin behar dute, aldi berean, gehien hedatutako hizkuntzak erabiliz –komunikaziorako eta ekonomi, gizarte eta kultur garapenerako duten erabilgarritasunagatik–. Hizkuntz aniztasun horrek guztiz bateragarria izan behar du komunitatearen hizkuntzaren erabilerarekin; izan ere, askotan, hizkuntza horrek nortasuna eta kultur identitatea zehazten ditu, baita pertsonen bizitza bideratzen duten mito eta balioak ere. Hizkuntz komunitate ahaltsuenek jabetu behar dute beren botere demografiko, politiko, ekonomiko edo teknologikoak ez dutela beren hizkuntza gainerako hizkuntzak baino hobea bihurtzen, eta, beraz, beste hizkuntzetara ireki behar dutela –beren inguruko komunitateen hizkuntzetara, batik bat–, horri esker, beste epistemologia eta balio batzuez aberastuko baitira. Eskualdeko eta munduko hizkuntza nagusiak berriro zehaztu behar dira, hizkuntza ertain eta txikiekiko begikotasuna aktiboki erakuts dezaten. Etorkizun baketsu eta errukitsuagoa eraiki daiteke elkarrekiko begikotasun harremanak ezartzen badira hizkuntz komunitateen artean nahiz hiztunen artean. Hizkuntzen elkarrekiko begikotasuna da hizkuntzei opa diezaiekegun etorkizunetako bat. Hezkuntza eleanitzaren hedapena\nArgazkia: Daniel Bayona (chilombiano@gmail.com) Gero eta adostasun gehiago dago hezkuntza eleanitzaren garrantziari buruz. Hizkuntz aniztasun aberatsa duten kontinente batzuetan, hezkuntza eleanitza aspaldiko tradizioa da: neska-mutilek, jaiotzen direnetik, hainbat hizkuntza entzuten dituzte familian eta gizarte inguruan, eta berehala ikasten dituzte hizkuntz kodeak eta horien komunikazio funtzioak. XXI. mendeko zereginetako bat hezkuntza eleanitza mundu osora hedatzea da. Hizkuntz komunitate batzuek ez diote hezkuntza eleanitzari batere garrantzirik eman izan, beren burua nagusitzat baitute, beren hizkuntzari loturiko politika edo kultur nagusitasunak edo abstrakzio filosofikoen, zientziaren eta teknologiaren aurrerapenak direla eta. Askotan, indar politikoek eremu urriko hizkuntzak zapaldu izan dituzte, maila gehiagoko hizkuntza baten eskurapena sustatzen ari zirelakoan. Gaur egun, lehentasunezko kultur helburutzat aitortzen da hizkuntza ahaltsuenetako hiztunek beste hizkuntza batzuk ikastea. Datozen hamarkadetan, analfabetismoa desagerrarazteaz gainera, hezkuntza elebakarra desagerrarazi behar dugu.\nHezkuntza eleanitzak gehien hedaturiko edo komunikabideetan gehien erabilitako hizkuntzen ezagutza maila hobetzea baino zerbait gehiago izan beharko du. Beraz, ez da nahikoa ikasketa plan elebidunetan eremu urriko hizkuntza baten irakaskuntza sartzea hizkuntza nagusi baten irakaskuntzarekin batera, ezta hizkuntza nagusi baten hiztunei beste hizkuntza nagusi bat irakastea ere. Datozen hamarkadetan, hiru hizkuntza edo gehiago irakatsiko dituzten hezkuntza eleanitz orokorren beharra egongo da: eremu urriko hizkuntza bat, eta eskualde eta mundu mailan komunikatzeko bi hizkuntza irakatsiko dira. Lehena, etxeko hizkuntza izango da, baina inguruko komunitateetako hizkuntzak irakasteari emango zaio garrantzia. Halaber, garrantzitsua da ezagutza pasiboaren eta aktiboaren artean eta ahozko eta idatzizko hizkuntzaren artean bereiztea. Hizkuntz talde bereko hizkuntzen artean, ezagutza pasiboa ahalegin handiegirik egin gabe lortzen da. Gauza bera gertatzen da ahozko hizkuntza ikastean ere, idatzizko hizkuntza baino azkarrago ikasten baita. Hizkuntz Eskubideen Hitzarmena\nHainbat gobernu erakunderen ekimenei jarraiki, zenbait proposamen prestatu dira hizkuntz eskubideak giza eskubidetzat aitortzeko eta horiek nazioartean babesteko. Ezagunena Hizkuntz Eskubideen Deklarazio Unibertsala da, Pen Club International eta CIEMENek sustatua, eta 1996an 61 GKEk eta 41 Pen zentrok hitzartua. UNESCOri eskatu zitzaion gai horretaz arduratzeko eta gobernu deklarazio bat idazteko; nazioarteko hitzarmen bat-edo, horren eraginkortasuna bermatzeko mekanismo juridikoak dituena. Oraindik lan asko dago egiteko, eta komeni da datozen urteotan prozesu horretan aurrerapenak egitea; izan ere, giza eskubideez gain, hizkuntz eskubide indibidualak eta kolektiboak ere urratzen ari dira zenbait erregimen politiko –batasuna kultur eta hizkuntz berdintasunarekin nahasten dutenak–, baita globalizazioaren aurrerapena ere –arrazoiketa ekonomikoa inposatzen du kultur eta gizarte garapenaren gainetik–. Komeni da hizkuntz komunitate ugarik dituzten eskubide eta askatasunak globalizatzea, Nazio Batuen sistemaren babespean.\nDatozen hamarkadetan, migrazio mugimenduak areagotu egingo dira, ziur asko. Herrialde guztietan –eta, bereziki, metropoli handietan–, hainbat hizkuntz komunitatetako pertsonak batera bizitzean, aurrekaririk gabeko hizkuntz konplexutasuna egongo da. Hizkuntz konplexutasun handiko gizarteak kudeatzea erronka handia izango da gizateria osoarentzat. Hizkuntz eskubide indibidualak eta lurralde historiko bateko hizkuntz komunitateen hizkuntz eskubideak elkartzeko irizpideak hitzartzen ez badira, etorkinak hizkuntz eta kultur berdintasunaren ustekabeko eragile bihur daitezke. Beraz, hizkuntz aniztasuna babesteko arauak ezarri beharko dira erronka berri horiek kontuan hartuz. Nazioarteko hitzarmena izango den hizkuntz eskubideen deklarazio unibertsala izango da zentzuzko hizkuntz politikak ezartzeko erreferentzi esparrua. Bestalde, hitzarmenean zehaztutako nazioarteko gorputz teknikoak proposamenak edo bitartekotza eskaintzen ditu; izan ere, gatazkak sortuz gero, zaila da horiek tokian aurkitzea. Hitzarmenaren tresnei esker, gatazkak saihestu ahal izango lirateke edo horiek berehala baretu. Hizkuntzak eta komunikazioaren teknologia berriak\nArgazkia: Daniel Bayona (chilombiano@gmail.com) Informazioaren eta komunikazioaren teknologia berrietako aurrerapen izugarriek ustekabeko erronkak jartzen dizkiote hizkuntz aniztasunari. Batetik, ikus dezakegu sektore honetan sorturiko merkataritza enpresa izugarriek hizkuntza nagusiak bakarrik erabiltzen dituztela. Bestetik, hizkuntz komunitate txiki eta ertainek teknologia berriak zentzuz erabil ditzakete beren beharrak asetzeko eta dituzten helburuak lortzeko. Komunitate horiek ziberespazioan egoteak ez du ekarriko, ziur asko, XV. mendean inprimategiaren hedapenak ekarritakoak adina arazo. Laster, hizkuntz komunitate guztiek Interneterako sarbidea izango dute: elektrizitate eta telefono zerbitzuak mundu osora heltzen direnean eta ahotsaren erabilerak hizkuntza idatziak bezainbeste aukera tekniko izaten dituenean, hain zuzen. Komunikazio teknologia batzuetan –esaterako, irratian eta telebistan–, ahozkotasuna askoz garrantzitsuagoa da hizkuntza idatzia baino.\nTeknologia berriak hizkuntz eta kultur aniztasunaren zerbitzura jartzea bermatzeko politikak ezarri beharra daukagu. Datozen hamarkadetan, informazio publikotzat jotako informazio kopurua gehitu beharko da –copyright bidez erregulatutako informazioa eta, bereziki, horrelako mugapenik ez duena–. Bestalde, kultura guztietako ezagutzen eta ondarearen digitalizazioa sustatu behar da. Helburu horiek kontuan izanik, legegintza neurriak sartu beharko dira sareetan informazioaren zirkulazio libreaz gain, ondare publikorako on line sarbidea bermatzeko. Ziberespazioan hizkuntza txikiak eta ertainak egotea izango da tokiko, estatuz azpiko, estatuetako, eskualdeetako eta munduko agintarien erantzukizun berrietako bat. Erantzukizun hori bera hartu behar dute irabazi asmorik gabeko elkarteek. Komunikazio zientzialariek, berriz, itzulpen automatikoetarako teknologia berriak garatuko dituzte –ziberespazioko sareetan sartzeko ahozkotasuna oztopo izan ez dadin, batik bat–. Hizkuntzak, ekonomi garapenerako faktore\nHizkuntza guztiak erlaziona daitezke ekonomi, gizarte eta kultur garapeneko prozesuekin. Giza espeziearen historian zehar, ez da egon ekonomi aurrerapenaren monopolioa eduki duen hizkuntzarik. Hizkuntza asko bihurtu dira oparotasunaren faktore eta ikur. Gaur egun, hizkuntza sorta bat erabiltzen da komunikazio zientifiko unibertsalerako eta ekonomi jarduera globalerako. Baina orain, badakigu ekonomi garapena prozesu konplexua dela, eta eskala globalean erabakigarriak ez diruditen faktoreek ere esku hartzen dutela: jendearen gaitasunak, gizarte kohesioak, parte hartzeko prozedurek, balio moralek, abertzaletasunak, hezkuntzak eta kulturak. Bere hizkuntza duen komunitatea autoestimu handiko komunitatea izan daiteke, ingurune naturalarekin harmonian dagoena eta tokiko mailan, estatuz azpikoan, estatu mailan, eskualde mailan eta mundu mailan ekonomi espezializazio lehiakorra ahalbidetzeko hizkuntz tresnak dituena. Komunitate txiki eta espezializatuek garapen maila handiak lor ditzakete etorkizunean. Horrez gain, giza garapenak ekonomian oinarritutako garapen eredutik ingurune bakoitzera egokituriko garapen iraunkorretara iragaitea dakar. Hizkuntzek egokitzapen hori ahalbidetzen duten epistemologia eta balioak ematen dituzte.\nHizkuntz komunitate bakoitzak bere lekua aurkitu behar du ekonomi mundu globalean. Etorkizunari begira, hizkuntzak balio erantsitzat jo behar dira, baita garapenaren ikuspegitik ere. Jakina, hizkuntz komunitateek onartu behar dute komunitate horretako kideek beste hizkuntza batzuk ezagut ditzaketela; baina, bestalde, norberaren hizkuntza erabiltzeak eragiten duen atsegina ezagutuko dute –hizkuntza hori berariazko nortasunaren oinarri baita–, jatorrizkoa eta errepikaezina den ororen bila dabilen mundu honetan. Egun, turismo merkatuak originaltasunagatik eta diferentziagatik hautatzen ditu paisaiak eta kultur ondare fisikoa, eta, beraz, ez dirudi utopikoa pentsatzea etorkizunean hizkuntz bizipen bereziak ere balioetsiko dituela. Litekeena da hizkuntza propioak dituzten komunitateetarako bisitariek hizkuntzaren hastapenei buruzko irakaskuntza jaso nahi izatea, kultur unibertso sekretu eta ezezagunez gozatu ahal izateko. Bestalde, hizkuntz komunitateek beren hizkuntz ondare materiagabearen balio ekonomikoa ezagutuko dute. Kultur turismoak hainbat motatako hizkuntz ikaskuntzak barne hartuko ditu. Hizkuntz zientzia aurreratuak\nArgazkia: Daniel Bayona (chilombiano@gmail.com) Hizkuntz atlasak gero eta konplexuagoak dira. Hiri eta herrialdeetan hizkuntzen erabilera ulertzeko, ez da nahikoa biztanle erroldetan barne harturiko gaiak oinarritzat hartzea. Herrialde guztietan, lekualdatzeek eta migrazioek eragindako hizkuntz ukipenen kopurua gero eta handiago da. Maiz, esparru profesionaleko hizkuntz jardunak ez dira famili esparrukoen berdinak izaten. Herritarrek beren kultur bizitzako hainbat eremutan erabilitako hizkuntza ere ez da berdina izaten; izan ere, kultur industriek hizkuntzarik hedatuenak erabiltzen dituzte nagusiki, eta ez dira beti tradiziozko kulturen ohiko hizkuntzak izaten. Arrazoi horiek guztiak direla eta, soziolinguistek sistema eraginkorrak garatu beharko dituzte mundu osoko giza geografian hizkuntza erabilpenaren segimendua egiteko. Datozen hamarkadetan, komeni da soziolinguistika ikerketa zentro berriek, unibertsitate sareetan eta gainerako lekuetan, hizkuntz aniztasuna eta horren eboluzioa deskribatzeko beharrezko ahaleginak egitea. Etorkizunari begira, zehaztasun handiko soziolinguistika behar dugu.\nZientzialariek hizkuntzetan jarri izan duten arreta oso irregularra izan da. Hizkuntza batzuek tresna ugari dituzte: gramatikak, hiztegiak, literatur historia, eta beren lan adierazgarrien edizioak, paperean nahiz formatu digitalean. Beste hizkuntza batzuk pobreagoak dira tresna zientifiko horiei dagokienez, baina ez egitura gramatikalei, hitzei edo literaturari dagokionez. Datozen hamarkadetan, komeni da hizkuntz zientzialariek gutxien aztertutako hizkuntzetan jartzea arreta, hizkuntza guztien arteko zentzuzko oreka lortzeko. Bestalde, arreta berezia jarri behar litzateke ahozko hizkuntzetan, zientzi jarduerak hizkuntza horien tradizio bereziekin bat datozen ezagutza tresna egokiak sor ditzan. Datozen urteetan, garapenean kooperatzeko proiektuek kontuan hartu beharko lituzkete hizkuntz komunitateek beraiek adierazitako hizkuntz proiektuak. Hizkuntz komunitateetako kideen artean hizkuntz gaitasun zientifikoa sortuz bideratuko litzateke kooperazioaren helburu nagusietako bat. Hizkuntzak, gizateriaren ondarea\nMunduko hizkuntza guztiak aztertzeari esker, informazioa eta ikuspegiak lortuko genituzke, hizkuntza bakoitzaren etorkizunerako estrategi aukera erabilgarriak diseinatzeko. Nazioarteko erakunde kontinentalek eta UNESCOk, oro har, berariazko sailak eduki behar lituzkete hizkuntz komunitateei beren estrategiak zehazten aholku emateko, baita agintari politikoei aholku emateko ere –hizkuntz politikako erantzukizunak dituzten mailetan–. Hizkuntza guztien sustapenerako zenbait neurri har daitezke; besteak beste, eskualde historikoetako hiztunek erabilitako hizkuntzak estatu bakoitzean hizkuntza ofizialtzat aitortzea. Onarpen hori egiteak ez du esan nahi administrazio gorputzetan eta bizitza publikoan oreka maila bera izango dutenik. Bestalde, sail teknikorik ez duten herrialdeetan, esanguratsua litzateke sail horiek ezartzea –ikerketa zentroekin elkarlanean, soziolinguistika lana areagotzeko–, baita hizkuntz komunitateei beren etorkizuna babesteko politika, lege, ekonomi eta komunikabide tresnak ematea ere.\nUNESCOk hizkuntza bakoitza eta guztiak gizateriaren ondaretzat jotzea estimulu handia litzateke hizkuntza guztien duintasuna aitortzeko eta hizkuntza bakoitza, hizkuntza horren hiztunena izateaz gain, gizateria osoarena dela adierazteko. Deklarazio horri jarraiki, UNESCOk, aldizka, ebaluazio globalak egin beharko lituzke munduko hizkuntz aniztasunaren egoerari buruz, eta hizkuntz komunitate handien, ertainen eta txikien parte hartze eraginkorra izango luke. Horrez gain, onuragarria litzateke hizkuntz aniztasunari buruzko aldizkako argitalpenak egitea, ikerketa soziolinguistiko berrienetan egindako aurkikuntzak laburbilduz; bestalde, onuragarria litzateke hizkuntz politikei buruzko jardun onen aldizkako ikerketak argitaratzea ere. Zeregin horietarako, UNESCOk, etorkizunari begira, elkartze berriak egin beharko lituzke, hizkuntz zientzialarien unibertsitate sareekin, GKE espezializatuekin eta hizkuntz arloko UNESCO katedrekin. Bakearen aldeko hizkuntzak\nArgazkia: Daniel Bayona (chilombiano@gmail.com) Gizaki gehien-gehienek nahi dute bakea munduan. Biolentzia darabiltenek ere bakea nahi dutela diote. Baina XXI. mendearen hasiera honetan, oraindik ere indarraren logikak biolentzia asko sorrarazten du, eta biolentzia horrek logikaren indarra erlatibizatzen du. XXI. mendean, hitzekiko, arrazoiketarekiko eta elkarrizketarekiko fedea areagotu eta biolentzia murriztuko delako itxaropena du jende askok. Hori egia bihurtzen bada, gizateriak hitzen kultura aske eta irekiak hautatu ahal izango ditu. Hizkuntzak aske bihurtzen dira, ezagutza objektiborako, zentzu kritikorako eta umore senerako –baita desio eta ametsen adierazpenerako ere– oztopo diren faktore baldintzatzaileak kentzen ditugunean. Egungo munduan, komunikabideen industriak, bere botere izugarriaren bidez, adierazpen askatasuna mugatzen du maiz; izan ere, objektibotzat jotako errealitate birtual deformatuak sortzen ditu, eta adostasun demokratikoarekin bat ez datozen ideiak, sentimenduak eta balioak hedatzen. Alde horretatik, esparru publikoko hitzek, askotan, dominaziorantz garamatzate, ez askatasunerantz. Biolentzia darabilten hitzak dira. Baina gizateriak bere burua komunikabideen manipulaziotik eta biolentzia darabilten hitzetatik askatzeko eskubidea dauka. Eta kultura askok hitzak desarmatzeko desioa agertu dute.\nHizkuntzak irekiak dira ezagutza monopolizatzen saiatzen ez direnean. Hizkuntza bakoitza errealitatearen interpretazioa da, baina horietako inork ez du errealitatearen dimentsio ugarien ikuspegi oso edo erabatekoa. Hizkuntz komunitate batek edo horko talde batek uste badu bere ezagutza, idatziak eta adierazpenak beste giza komunitate batzuenen gainetik daudela, intolerantzia eta biolentzia agertuko dira. Hizkuntzek ez dute indarrik eduki behar, beren arrazoiketatik sortutakoa izan ezik, edo beren natur eta gizarte inguruneetako erronkei aurre egiteko erabilgarritasunetik sortua izan ezik, edo edertasuna bere erregistro poetiko eta sinbolikoen bidez esploratzeko ahalmenetik sortua izan ezik. Indar hori ez da ohiko boterearen ezaugarri den indarra. XXI. mendeari begira, gehiagotasun konplexurik gabeko hiztunak behar ditugu, baita elkarrizketa eragingo duten hizkuntz jardunak ere –hizkuntz komunitate bereko hiztunen artean nahiz hizkuntz komunitate desberdinen artean–. Hizkuntzak, askatasun espirituz eta adimen irekiz erabiltzen direnean, bake eraikitzaileak izaten dira. XXI. mendean, hizkuntza guztiak bakerako hizkuntza bihurtuko dira. Hizkuntza berriei ongietorria Hizkuntzen bizitza hizkuntz komunitateen bizitzaren espresio zintzoa da. Giza espezieek espazioan eta denboran duten eboluzioak eragin egiten diote hizkuntzen bizitzari. Hizkuntz espezializazioari esker, giza komunitateak ingurune fisiko eta kulturalera egokitu dira. Hizkuntzak, abstrakziorako duten ahalmen zoragarriari esker, tresnarik erabakigarrienak izan dira ezagutzaren aurrerapenerako, printzipio etikoen adostasunerako –elkarbizitzarako oinarri gisa–, eta etorkizun desiragarriak imajinatzeko. Hizkuntza bakoitzak zeregin komun horretan lagun dezake. Hizkuntza asko desagertu dira giza komunitateak erronka berrien aurrean hizkuntz tresna berriak behar zituztelako. Egun erabiltzen diren hizkuntzak hizkuntza biziak dira, bizitzeko horien beharra duten giza komunitateak baitaude –hots, ulertzeko, erlazionatzeko, lan egiteko, maitasunaz hitz egiteko, galderak egiteko eta espresio ederrak sortzeko, gogoratzeko eta planak egiteko–. Komunitateek beraiek eragiten dute etengabe hizkuntzek eboluzionatzea. XXI. mendean, hainbat autokudeaketa moduren bidez, posible da hizkuntzaren boterea komunitate horiei itzultzea, eta, bereziki, hizkuntz errepresioa jasan dutenei. Ildo horiei jarraituz, posible litzateke hizkuntz aniztasuna babestea hizkuntza bizien eboluzioa oztopatu gabe. Egoera normaletan, asko hedatutako hizkuntza guztiek eboluzionatuko lukete, baita hizkuntza ertain eta txikiek ere; beraz, guztiak esparru eta erronka berrietara egokituko lirateke. Atsegin handia da norberaren hizkuntzaren hizkuntz sormenean parte hartzea. Agian, gure hizkuntzak beraiez gozatzen dugulako erabiltzen ditugula gogoratu behar genuke. Esaten eta idazten ditugun hitzak eskura ditugun bizitza, sormen eta poztasun esperientziak dira. XXI. mendean, eleaniztasuna hedatu behar litzateke, atsegin hutsagatik bakarrik.\nAMORRORTU, Estibalitz / BARREÑA, Andoni / IDIAZABAL, Itziar / IZAGIRRE, Esti / ORTEGA, Ane / URANGA, Belen


SEIKO URREA: ZAHARRAK, BERRIAK ETA ETORKIZUNA - basaerabiltzenbasaerabiltzen\n← AURREKO TXAPELDUNAK\nAZKEN TXAPELDUNA →\nSEIKO URREA: ZAHARRAK, BERRIAK ETA ETORKIZUNA\nData: 2014(e)ko apirilak 11 Egilea: arkaitzzarraga\nLehenik eta behin, zaharrei buruz esan behar irabazle zahar batek saria jaso duela azkenik! zaharra esatean zuek pentsatzen ari zaretenaz ari gara, bai, alegia, aspaldi zuela hemen saria jasotzeko. Horratx argazkia!!\nBigarrenik… Txapeldun berria dugu!! oraingoan ere udaleko eraikin nagusiko goiko pisura joan zaigu saria!! hain zuzen ere Hirigintza Atalera!!! Bego Mena izan da txapelduna!!! zorionak Bego, eta badakizu, zaharra izan nahi ez baduzu… zatoz ahalik eta arinen sariaren bila eta argazkia egitera!\nAzkenik… etorkizunera begira jarrita… kontuan hartuta seiko urreak bere puntxa galtzen ikusten gabiltzala… bere ibilbidea amaierara heltzen ari delako sentsazioa dugu! badakizue Aste Santua datorrela, eta guretzat behintzat meditaziorako eta hausnarketarako garai oparoa izaten da. Buelta batzuk emango dizkiogu eta arre edo ixo egin, hau da, gurutziltzatu eta bertan utzi ala berpiztu eta biziberritu. Zuen hausnarketa eta otoitzak ere ontzat hartuko ditugu.\nBota mezuak!!!Iñi eta Ark


Microsoftek 100,000 $ arte ordainduko du Azure Sphere Linux | Linuxetik\nPertsonak microsoft etxea leihotik bota nahi zuen berarekin azken iragarkia bertan iragarri zuen eehun mila dolarreko saria ordaintzeko prest daude haiekin identifikatzera eta haiekin partekatzera datozenei segurtasun hutsuneak zure Azure Sphere IoT plataforman Linux kernelean oinarrituta eta sandbox isolamendua erabiliz oinarrizko zerbitzu eta aplikazioetarako eraikia.\nPluton azpisisteman ahultasunak erakusteagatik agintzen da saria (txipean ezarritako konfiantzaren sustraia) edo Secure World (sandbox). Sari sorta hau programaren zati bat da hiru hilabeteko erronka berria eta 100,000 dolarreko sari handiena eskaintzen die Azure Pluton eta Azure Secure World-en kodea exekutatu dezaketen ikertzaileei.\nAzure Sphere aplikazio plataformak Normal World, Linux moduaren baliokidea den eta Secure World, Microsoft-en Linux kernel pertsonalizatuaren azpian dagoena, segurtasun monitore exekutatzen duena barne hartzen ditu. Microsoftek emandako kodea soilik exekutatu daiteke ikuskatzaile moduan edo Mundu Seguruetan, Microsoftek ohartarazi duenez.\nEz badakizu Azure Sphere plataformaren, jakin beharko zenuke Gauzen Internet gailuak sortzeko diseinatuta dagoela (IoT) sortua potentzia txikiko mikrokontrolagailuetan oinarrituta (MCU, mikrokontrolagailu unitateak) azpisistema periferiko integratuekin.\nAzure Sphere ere txikizkako ekipamenduetan erabiltzen daAdibidez, Starbucks bezalako enpresak. Plataformaren ezaugarrietako bat azpisistema da Pluton, enkriptatzeko hardware hornitzeko diseinatua, gorde gako pribatuak eta operazio kriptografiko konplexuak egin. Pluton-ek aparteko prozesadore dedikatua, kripto motorra, hardware ausazko zenbaki sortzailea eta gako biltegi isolatua ditu.\nEkimena Azure Sphere OS-i zuzenduta dago bereziki eta ez ditu jada aparteko sari programa batean sartuta dauden hodei azpisistemak sartzen.\nIkerketaren erronka berri honek Azure Sphere-n inpaktu handiko segurtasun ikerketa berriak sortzea du helburu, IoT segurtasun irtenbide integrala, hardware, sistema eragile eta hodeian segurtasun osoa eskaintzen duena. Azure Esferak segurtasuna aurrez eta lehenespenez inplementatzen duen bitartean, Microsoft-ek aitortzen du segurtasuna ez dela gertaera bakarra.\nArriskuak etengabe arindu behar dira, gero eta gailu eta zerbitzu sorta gehiagoren bizitzan zehar. Azure Sphere-k arriskua minimizatzeko egiten ari den ikuspegi integralaren parte da segurtasun ikerketa komunitatearekin eragin handiko ahultasunak ikertzeko gaiztoak egin aurretik ikertzea.\nBonus bat jasotzeko, ahultasuna erakutsi behar da zehar bertako eraso bat (eskaera konpromisoa) edo urrunekoa, sinadura digitalaren bidez autentifikatu gabeko hirugarrenen kodea, autentifikazio parametroak atzematea, pribilegioak handitzea, konfigurazio aldaketak egitea edo suebakiaren murrizketak saihestea ekar dezake.\nAzterketa egiteko, Microsoftek parte-hartzaileei produktu eta zerbitzuetarako sarbidea emateko borondatea agertu zuen, Azure Sphere SDK, dokumentazio teknikoa, baita plataforma garatzaileekin komunikazio kanala eskaintzea ere.\nMicrosoftek IoT segurtasun ikerketan espezializatutako hainbat enpresa teknologikorekin bat egin zuen Azure Sphere Security Research Challenge abiarazteko. Bazkide horien artean daude Avira, Baidu International Technology, Bitdefender, Bugcrowd, Cisco Systems (Talos), ESET, FireEye , F-Secure, HackerOne, K7 Computing, McAfee, Palo Alto Networks eta Zscaler.\nIkerketa programa honetarako sarbidea eskatzeko interesa baduzu, honako eskaera orria bete behar duzu 15ko maiatzaren 2020a baino lehen.\nEskaerak astero berrikusiko dira eta onartutako ikertzaileek posta elektronikoz jakinaraziko zaie. Ikerketaren erronka hau 1ko ekainaren 2020ean hasta 31ko abuztuaren 2020n aplikazio irekiaren bidez onartutako ikertzaileentzat.\nArtikuluaren bide osoa: Linuxetik » Berri » Microsoftek 100,000 $ ordainduko ditu Azure Sphere Linux-en zaurgarritasunagatik\nLinux 5.7-rc5: azken bertsiorako hautagai berria


Soldata diferentziak emakume eta gizonen arteko ezberdintasuna betikotzen du - Revista Emakunde AldizkariaRevista Emakunde Aldizkaria\n21/02/2014 | 0 iruzkin\nEgun, emakume eta gizonen arteko soldata diferentzia 7.000 euro ingurukoa da EAEn. Sektoreak kontuan izanda, diferentzia handienak zerbitzuen sektorean ematen dira, hain justu, emakume gehien duen sektorean. Erdi-beheko lanpostuetako soldatak kontuan hartzen badira, gizonena 100 bada, emakumeena 67 eta 65 artekoa da. Errentari begiratuz, hau nondik datorren zehaztu gabe, emakumeen %81ak urtero 24.000 euro edo gutxiago kobratzen du, eta gizonen kasuan kopuru hori %57ra murrizten da.\nZehazki, Euskal Autonomia Erkidegoan (EAE) zatikako kontratua duten lanpostuen %85,3 emakumeek betetzen dituzte.\n30/12/2011 - 0 iruzkin\nErantzunik gabe ra(etara) “Soldata diferentziak emakume eta gizonen arteko ezberdintasuna betikotzen du”


WhatsApp baino gehiago | Kontaizu\n2014, Otsaila 14\nWhatsApp zabaldu zenetik asko izan dira honen alternatiba bezala aurkeztu diren tresnak. Aurretik baziren beste batzuk ere eta berriak ere etorriko dira. Berehalako mezularitzaren historian bidai txiki bat proposatzen dizuet gaurkoan.\nBerehalako mezularitza mugikorretara iritsi aurretik, ordenagailuetan erabiltzen genuen. Txat gelatan sortutako harremanekin kontaktua mantentzeko tresna paregabea zen. Hasieran oso jende gutxik erabiltzen zituenean oraindik, ICQ zen erreferentzia. Beranduago etorriko ziren AOL messenger, Yahoo Messenger eta MSN Messenger ezagunagoak. Urte askotan azken hau izan zen jende artean ezagunena eta hedapen handiena lortu zuena.\nInternet mugikorretara iristen hasi zenean berehalako mezularitza tresnak bertara salto egiten saiatu ziren. Hasieran, ez zuen arrakasta handirik izan, orduan SMSakzuen komunikazio mota honen monopolio ia erabatekoa. Interneteko konexioak merkatzen hasten direnean berehalako mezularitzako tresna batzuk lortzen dute saltoa ematea. Oraindik ezaguna zen MSN Messengerrek hedapen apur bat lortu zuen orduan. Hala ere, oraindik ere SMSak eta Push bezalako mezuak elkartrukatzeko aukera ematen zuten Blackberry-ek nagusigoa zuten.\nTelefono adimendunak (Smartphone-ak) eta Internet abiadura azkarragoa hedatzen hasten direnean beste aldaketa bat gertatzen da. Ordura arte ezagunak ziren tresnez aparte beste tresna batzuk agertzen dira, horien artean WhatsApp. Gure agenda hartu eta izena eman behar izan gabe, ezagunekin hitz egiteko aukera ematen duen berehalako mezularitza tresna bat besterik ez da WhatsApp.\nBeste bat izanik ere, jendartean garrantzi berezia hartu duen tresna izan da. Hau baino lehen, telefono deiak, SMSak eta baita hein batean Facebook bezalako sareetako komunikazioak ohikoak ziren. Horietako komunikazio asko orain WhatsApp bidez ematen dira, baita talde mailan ere. Jende askok bere kuadrila, lagunak, familia... WhatsApp talde bihurtu ditu. Sare efektu handia lortu duen tresna da WhatsApp. Gero eta jende gehiago sarera gehitu, gero eta balio handiagoa du jendearentzat sarean egoteak; horixe da sare efektua.\nHala ere, WhatsApp-ek arazo batzuk ere izan ditu. Batzuk ordainpekoa izategatik izan dira, jende bat ez baitago prest euro bat baina gutxiago ere ordaintzeko, nahiz eta berarentzat aplikazio interesgarria izan. Beste batzuk aldiz segurtasunari lotuta izan dira. Hasieran behintzat WhatsApp-ek arazo garrantzitsuak izan zituen komunikazio segurtasunarekin, baina gehienak konpondu ditu.\nBidean bere ahuldadeak baliatuz, beste hainbat aukera eta hobekuntza proposatzen dituzten tresnak agertzen joan dira: Line, SpotBros eta Telegram kasu. Lehen biek arrakasta erlatiboa lortu badute, azkenak hedapen handia lortu du gurean. Estrategia nahiko "lotsagabea" erabili dute zabaltzeko. Agendako lagunen bat sartzen den bakoitzean jakinarazpen bat jasotzen du erabiltzaileak jendea erakartzeko.\nWhatsApp-ekin alderatzea saihestezina da. Sortzaileak VKontakt enpresako buruak dira, Europan, Facebooken ondoren, erabiltzaile gehien dituen sare soziala omen dena. Irabazi asmorik gabe egin omen dute proiektua eta gainera aplikazioa software librea da. WhatsApp-ekin antzekotasun handiak ditu, ez dago inongo arazorik batetik bestera igarotzeko, interfazea oso antzekoa baita. WhatsApp bidez ezagunak egin diren emoji-ak ere aurkituko dituzu bertan.\nIkuspuntu teknikotik, WhatsApp ez bezala beste gailu batzuetatik (tablet, ordenagailu, eramangarri...) erabil daiteke. Horrez gain fitxategi elkartrukean edozein motako fitxategiak trukatzeko aukera ematen du, beti ere 1GB baino txikiagoa bada. Taldeen kasuan, WhatsApp-ek 50 pertsona onartzen baditu, honek 200 erabiltzailera zabaltzen du aukera.\nSegurtasunari begira Telegramek bezero-zerbitzari komunikazioan algoritmo sorta propioa erabiltzen du, ustez seguruagoa omen dena, nahiz eta kritika batzuk ere jaso dituen. Garrantzitsuena aldiz, pertsonen arteko komunikazio zuzena egiteko aukeran dago. Txat seguruen bidez, bi pertsonen arteko komunikazio zifratua ahalbidetzen duten txat gelak daude. Txat horietan automatikoki definitutako denbora batean desagertzen diren mezuen bidez komunikatzeko aukera ere ematen du.\nEsan daiteke beraz, Telegram aukera interesgarria izan daitekeela WhatsApp ordezkatzeko, baina ikusteko daude oraindik segurtasunari dagozkion zenbait gauza. Librea izanik behintzat ikuskatzeko aukera ematen du tresnak. Ez hori bakarrik, arrazoi berdinarengatik euskaratzeko aukera ere ematen du eta horixe da euskal bi enpresen artean egin dutena.\nHistoria errepasatu dugu, baina historia horretan guztian oso garrantzitsua izan den Jabber protokoloa ezin aipatu gabe utzi. Jabber edo XMPP protokolo irekiari esker bereahalako mezularitza tresna askok egin izan du aurrera. Horien artean Google Talk edo WhatsApp bera horren moldaketak dira. Honekin, nahi izanez gero zure berehalako mezularitza propioa sor zenezake. Mugikorretan adibidez Xabber eta Beem bezalako aplikazioak daude horretarako. Hauek ere libreak dira, zifratuak (OTR erabiliz) eta euskaraz daude edo bestela badakizu euskaratu.


Amagandiko edoskitzea edo edoskitze artifiziala? | Consumer\nAmagandiko edoskitzea edo edoskitze artifiziala?\nErabaki garrantzitsua da hori, haurra jaio aurretik hartu beharrekoa.\nEdoskitze naturala eta artifiziala aukeratzea oso garrantzitsua da. Gainera, jaio aurretik egin behar da. Biberoia hasieratik eman nahi izanez gero, erditu eta berehala amari injekzio bat emanez gero, esnea ez da igoko. Aldiz, bularra eman nahi bazaio, lehenengo egunak kritikoak izan daitezke, eta, horretarako, komeni da ondo informatuta egotea amagandiko edoskitzeari buruzko guztiaz.\nElikagaia baino gehiago\nAmaren esnea da onena haurtxoentzat, baina haren abantailak areagotu egin dira, sinetsarazi baitezake bularrean elikatutako haurra ez dela mingarria izango edo ez duela bularra eman behar ama txarra dela. Jakina, ez bata ez bestea ez dira zuzenak. Amagandiko edoskitzeak helduaroan agertzen diren gaixotasun eta arazo batzuen aurrean ematen duen babesari dagokionez, aztarnak daude, baina ez frogak. Hala ere, kontuan hartu behar da ama eta amatasuna askoz gehiago direla seme-alabak hilabete batzuetan elikatzeko iturri eta modu bat baino.\nErabakia hartzeko baliagarriak diren gogoetak\nEdoskitze naturaleko lehen egunak ez dira beti errazak izaten, baina ama guztiek diote egun gutxiren buruan erosoak ez ezik oso atsegingarriak ere izaten direla.\nSeme-alabak maitatzea ez da zaila, batez ere gauzak hasieratik ondo egiten direnean\nBularra ematea baino gehiago, bularra hondatzen duena bularra bat-batean etetea da\nEgia da amak bakarrik eman dezakeela bularra, baina aitak ere eman dezake amaren esnea biberoi batean.\nHaurrak hartzen duen kantitatea kontrolatzea ez da eragozpen bat, amagandiko edoskitzearen abantaila bat baizik\nHaurtxoarentzako defentsa garrantzitsuenak ez dira amaren esnearekin lor ditzakeenak, haurdunaldian hartutakoak eta bere sistema immunologikoa osatzen dutenak baizik.\nEsne mota bat baino gehiago, haurtxoak ama bat behar du, oso pozik dagoena eta bere afektu guztia transmititzeko gai dena.\nAmagandiko edoskitzearen abantailak\nNaturak haurrarentzat prestatu duen esnea da amaren esnea.\nOsaera aldatu egiten da denboran zehar, baita hartualdi berean ere, eta bere beharretara egokitzen da beti.\nAntigorputzak ematen ditu, beherako gaixotasunetatik babesteko, eta defentsa-sistemaren funtzionamendua hobetzen lagun dezaketen beste substantzia batzuk ditu; hala, otitisaren, ekzemen eta gaixotasun alergikoen maiztasuna murriztu dezake.\nObesitatea, txantxarra eta hipertentsio arteriala izateko arriskua txikiagoa izan daiteke\nBeti dago prestatuta eta tenperatura egokienean\nPrestatzean ez dago kutsatzeko arriskurik\nErditze ondoko hemorragia-arriskua murrizten du, eta umetokia ohiko tamainara itzultzen laguntzen du.\nHaurdunaldiaren aurretik zuen pisua berreskuratzen laguntzen du\nBularreko minbizia eta osteoporosia izateko arriskua murrizten du\nAmagandiko edoskitzeak amaren eta haurraren arteko lotura afektiboa bultzatzen du.\nabantailak artifizial erabaki lactancia-eu natural-eu


Bizkaiko Eleizaren ordezkariak biktimen aldeko omenaldian\ncreated by Gaur eguerdiz ospatu da Bilbon |\nGaur, Giza Eskubideen Nazinoarteko Egunez, Bilboko udalak, alkatea buru dala, omenaldia eskaini deutse biktimei. Lora-eskaintza Doña Casilda parkeko pergolaren parean dagoan monolitoan egin da. Juan Manuel Seco Bilboko Eleizbarrutiko Idazkari Nagusiak, Galo Bilbao Bake eta Adiskidetzearen saileko arduradunak eta Bilbao Bake eta Adiskidetzerako eztabaida-lekuko kide dan Angel Mari Unzueta abadeak parte hartu dabe ekitaldian, biktimen senideen eleizbarutiko batzordeko kide dan beste hainbat lagunegaz batera.\nJuan Maria Aburto Bilboko alkatea buru dala eta Udalbatzako gainerako kideen, Bilbao Bake eta Adiskidetzerako eztabaida-lekuko, erakundeetako eta politika, justizia eta eleiz arloko hainbat ordezkari bertan zala egin da herritarren eskaintza biktimen omenez.\nEskaintza hau izaten da, Euskal Autonomia Erkidegoko erakunde nagusiek sustatuta, 2010etik aurrera ospatzen dan Oroimenaren eguneko jarduera nagusia. Normalean, azaroaren 10ean ospatzen da baina, aurton, egun horretan hauteskundeak ospatzen zirala-eta, gaur, abenduak 10, Giza Eskubideen Nazinoarteko Egunez, ospatzea erabagi zan.\nAurton, barritasun bi izan dira: Bilboko biktimen izenak irakurri dabez eta, ekitaldiari amaiera emoteko, Bernardo Atxagaren “Bizitza, bizitza da” olerkia irakurri dabe euskeraz eta gaztelaniaz. Eleizbarrutiko Idazkari Nagusiak lora bat jarri dau monolitoan Bizkaiko Eleizaren izenean.\nAngel Mari Unzueta eta Galo Bilbaok biktimen izenak irakurri dabez, ekitaldian parte hartzerik izan ez daben biktimen senideen izenean.\nGalo Bilbao Bake eta Adiskidetzerako Bilboko Eleizbarrutiko arduraduna


Inauterietako kalejirak girotu du igande eguerdia, Zarautzen - Urola Kostako Hitza : Urola Kostako Hitza\nZarauzko buruhandiek eta erraldoiek kalejira egin dute Inauterietan.\nInauterietako giroak hartu du igande eguerdia Zarautzen. Kolorez bete da Alde Zaharra, eta zarauztarrek kalejira jendetsua egin dute buruhandi eta erraldoiekin batera, txarangaren erritmoa jarraituz. Lege Zaharren enparantzan abiatu dute konpartsa eta Musika Plazara joan dira herritarrak festa giroan; bertan ziren Santa Ana egoitzak antolatutako konpartsako kideak ere.


keinu optometria optika zentrua berriz durango bizkaia óptica y optometría | keinu optometria optika zentrua berriz durango bizkaia óptica y optometría\nKeinu terapia gunea\nIkusmenaren entrenamendua prozedura kliniko bat da; konpentsazio optikoz konpondu ezin izan diren ikusmen–arazoak hobetzeko eta sendatzeko erabiltzen da.\nFototerapia optometrikoa begien bitartez argi– edo kolore–aplikazioa erabiltzen duen zientzia okularraren adarra da.\nGaruneko biokimika ikusmen–sistemaren bidez estimulatzen du, erretina eta zenbait garun zentro, hala nola hipotalamoa, guruin pineala eta nerbio-sistema autonomoa, zuzenean konektatuz.\nEstimulazio neuroauditiboa egiteko programaren helburua da entzumenaren ibilbidea heldu bihurtzea, jasotzen ditugun entzumen bidezko estimuluak egoki prozesatu ahal izateko.\nEstimulazio neuroauditiboa bitarteko informatikoen bidez maiztasunak eta bolumena aldatuak dituen musika entzutean datza.\nKeinu optometria zentroan ikusmenaren zaintzan jarduten dugu.\nAzterketa optometrikoa eta ikusmen pertzepzioaren ebaluaketa\nGarapen motorraren ebaluazioa\nLateralitatearen garapenaren azterketa\nJatorrizko erreflexuen integraziorako terapia\nOrto-k-a eta miopiaren kontrola\nAskotariko betaurreko graduatuak\nEguzkitako betaurrekoak eta eskiatzeko maskarak\nUkipen-lenteak eta haiek mantentzeko soluzioak\nIgeriketarako betaurrekoak, graduatzeko aukerarekin\nPrismatikoak, lupak, iparrorratzak eta estazio meteorologikoak


urt 20, 09:51 Ingurumena\nurt 20, 09:47 None\nGaur Sebastian Deunaren eguna izanik, kapitaleko familia bat gerturatuko zaigu gela arroxera azken urteetan Italiako txoko ezberdinetara egin dituzten bidaia batzuren nondik norakoen inguruan solas...\nurt 19, 23:04 None\nAste honetako ZarataZarautz irratsaioan Disgalerna, B Jauna eta Lagun Izoztua eduki ditugu belarriak zulatzen. Irratsaioa podcastean duzue. Playlista berriz HEMEN.\nImanol Artola “Felix”\nurt 18, 21:11 None\nGaurkuan gonbidatu paregabia izan deu gela arroxian, konpetentzitik etorri zaigu bere esperientzian berri ematea. Tolosaldeko bertso mugimenduan eta Ataria nahiz inguruko beste hainbat bertso saion...\nurt 19, 01:00 None\nUrteko lehen partida, Avileseko Pasec Belenosen kontrakoa, atzeratu egin zuten eta zarauztarrek Bera-Bera taldearen zelaian estreinatu zuten urtea pasa den larunbatean. 27-19 galduta, esku hutsik i...\n2020 abe 15 None\nGaztedi eta Zarautz lehiakide zuzenak dira eta puntu bakarrera zeuden sailkapenean. Horregatik izan zen pena, igandeko partida 32-17 galtzea Gamarran. Errugbiari eta jokoari erreparatuta Zarautz et...\nIrabazteko partida zen eta zarauztarrek kunplitu zuten. 24-6 Iruñeko La Unicaren aurka, alfonbra itxura hartu duen Astiko belardian. Etxean jokatutako lehen partida, aurtengo ligan. Irabazte...\n After Boltxebike: xakea langileen artera.\nurt 18, 23:22 None\nEzin da XX. mendeko xakeaz hitz egin 1917ko Errusiako Iraultza eta haren eragina aipatu gabe. Iraultzaileek xakea herritarren heziketarako oinarritzat hartu zuten, eta horrek egundoko eragina izan ...\n Arauak, puntuak eta tituluak, Nazioarteko Xake Federazioaren arabera\nurt 18, 23:08 None\nXakearen garapenean eragina izan zuen beste mugarrietako bat Nazioarteko Xake Federazioaren sorrera izan zen. Parisen sortu zuten 1924an, eta harrezkero FIDE izenarekin ezagutzen da, frantsesezko F...\n Beroki, alkandora eta gorbata artean\nMaisu handien nazioarteko txapelketarekin batera, antolatzaileek bigarren mailako xake jokalariei eta zaleei ere lehiatzeko aukera eman nahi izan zieten, eta egun haietan afizionatuen arteko beste ...


2015-2016-ko Foroko Lan Plana\nUrriak 7. Giza Eskubide eta Bake Hezkuntzaren Foroak antolatuta Gernika Gogoratuz-ekin batera, “U”- lab edo Aldaketaren Tailerra izan zen Gernikan.\nTailerrak baliabideak eskeintzen ditu eztabaidak eta elkarrizketak, prozesu deliberatiboak alegia, gatazkagabe eta emankorrak izan daitezen. ‘U’ Lab-en helburua aldaketa soziala eta banako eraldaketaren arteko lotura sortzea da. Funtsean, U Lab-ek geure kontzientzia maila zabaltzeko bitartekoak sartzen ditu edozein deliberazio prozesutan. Badaude teknikak arazoei aurre egiten dietenak, edo arazoak saihesten dituztenak, baina kasu honetan, geure perzepzioa, entzutea eta elkarrizketa garatu egiten ditugunez, ohiko debateaz haraindi eta enpatia- eta sorkidetza-mailetarantz,’U’Lab-ek arazoak eurak deuseztatu egiten ditu perspektiba zabalagoetan.\nAlex Carrascosa-k zuzenduta: Elkarrizketa prozesuetan laguntzailea eta “U”-Lab-en aritua – BatzART! (la Asamblea CreActiva), ‘Dia-Tekhnē metodologiaren sortzailea • “Elkarrizketa Arte”-aren bitartez\n2015-2016-ko Foroko Lan Planaren aurkezpena\nEHAko Bizikidetza Planak jasotzen dituen Ikerketaren aurkezpena\n2015ko irailaren 21ean, Bakearen Nazioarteko Eguna, Donostiako Amara Kultur Etxean, Ernest Lluch-en Giza Eskubide eta Bake Hezkuntzaren Elkarteen Foroak, Foroko kidea den Bakeolaren eskutik, EAEko Bizikidetza eta Giza Eskubideekin lotura dauzkaten Udal Programak, Planak eta Ekimenak jasotzen dituen ikerketa aurkeztu zuen.\nData: Iraailak 16 eta Urriak 2\nForoko elkarte den Zinhezba elkarte kulturalak antolatuta, Foroak hausnarketa gune bana proposatzen ditu bi film luzen bitartez, zinearen bidez giza eskubideak lantzeko helburuarekin.\nGiza eskubide eta bake eremuan diharduten beste lurraldeko elkarteekin elkarraldiak\nData: azaroak 26,27 eta 28\nForoak Catalunya-ko eremu bera duten elkarteekin kontaktuak izan ditu esperientziak eta proiektuak trukatzen dituen elkarraldien agenda antolatzeko. Foroko ordezkari izango den delegazio batek Bartzelonara bidaiatuko du kataluniako elkarte desberdinekin lan bilerak izatek\nForoko Agiria Nazioarteko Bakearen Egunean\nZentzu honetan Giza Eskubide eta Bake Hezkuntzareen Elkarteen Forotik azpimarratu nahi dugu bizirik ateratzeko gudako izugarrikerietatik ihes egiterakoan herrialdien aldetik eta batzutan ere hiritarren aldetik zailtasunak aurkitzen dituzten milaka errefuxiatuekin baterako lanaren garrantzia. Bakerako eta guztien duintasunarako elkartasunak eskatzen ditugu honelakoak berriro ere ez errepikatzeko. Jar gaitezen lanean koordinaturik, elkarlanean gizateriaren alde, kontzeptu hau era zabalean harturik.


Joxe Letona: ehun urte - Gaiak - Euskonews\nNorberaren jaioterriarenganako sentimendua, gizakiaren funtsezko abiapuntu emozionala ez ezik, nor bere izpirituarekin ongi egoteko ezinbesteko baldintza da. Gizakiok, herriarenganako pertenentziaren sentimendua garatu dugu eta normalean denok eraikitzen dugu oharkabean herriarekin, modu batean edo bestean, lotzen gaituen zubia. Badira, ordea, sentimendu horren ezarian bizi direnak, baina —esango nuke— terapia psikiatrikoaren premian daude, eta gaurkoak ez luke arnegarien esparrua jorratu nahi, askoz elementu baikorragoak ekarri nahi baititut lerro hauetara.\nEspektroaren mutur osasuntsuan ditugu herriarenganako atxikimendua erroetaraino barneratua daramatenak, herriaren usainik ezean bizi ezin daitezkeenak. Herri guztiek eman dituzte horietakoak, gizon emakume herrikoiak. Eta beren herrikideek karakteristika horrengatik neurtzen dituzte. Pertsonaia herrikoiak, gizarte ondarearen zati nabarmen aberatsa gertatu ohi dira, zein arlokoak diren berdin diolarik. Pertsonaia herrikoia herri oroitzapenaren protagonista izaten da, solasaldietako subjektu pasiboa, txaskarriletako aktorea eta herri fantasiaren eragilea. Baina bada beste nolakotasun bat, normalean pertsonaia herrikoiekin bat etortzen dena, eta –nik behintzat– ezagutu ditudan kasu guztietan aurreneko planoan ageri dena: eskuzabaltasuna. Nik ez dut uste izan daitekeenik herrikoi zekenkeriatik. Ospetsua bihur daiteke pertsona bat, hori bai, maitatua edo gorrotatua —bi sentimendu horiek ezin dira ezkondu herrikoitasunarekin— eta gainera, lasai asko, ospea ergelkeria eta zitalkeriaren praktikatik jaso daiteke. Beharbada, eskuzabaltasunari apaltasuna gehitu behar zaio, zinezko gizon-emakume herrikoia izateko, gizartearen substratu guztiek onartua izateko.\nIragan azaroaren lehenean bete ziren ehun urte, Arrasaten Joxe Letona Arrieta jaio zela. Joxe gizon herrikoia izan zen, ezagutu genuen guztion iritziz. Joxe Letonari herritartasunak azalaren poroetatik alde egiten zion, etengabe. Gizon intelektuala genuen —frogatua geratzen da ez dela arlote izan behar herriaren hatsarekin bat egiteko, XX. mendearen lehen hereneko Arrasate hartan intelektuala izateak adierazten duen mugekin—, batez ere sendi langileko semea denean. Baina Letonak aurre egin zion gabeziari eta bere burua jantzi zuen, herriaren historiako ezkutuetan murgil egiteko lagundu ziona. Udal artxiboaren arakatzaile nekaezina izan genuen, bere aurretik Esteban de Garibay, Miguel Madinabeitia eta Juan Carlos Guerraren gisako pertsonaiek irekitako bideari jarraikiz. Haiek ez bezala, Letonak uztartu egin zituen lan intelektuala eta herriarekiko ukipen zuzena. Horrexek eta bere eskuzabaltasun neurrigabeak bilakatu zuten herrikoia.\nLiburuak idatzi zituen, makina bat ikerketa lan burutu zituen eta beste hainbestetarako materiala eskaini zion, bila joan zitzaionari. Arrasateko Udalak 1987ko urtarrilaren 30ean ekitaldi txiki bat eratu zuen Joxeren omenez eta brontzezko herensugea eskaini zion. Herritar askoren ustez, ekitaldia ez zen Letonak merezitakoaren araberakoa gertatu. Urte hartako uztailaren 4an hil zen Joxe. Eta handik urtebetera, Udalak plazatxo bati Joxe Letona izena ematea deliberatu zuen.\nOrain dela hogei urte idatzi nituen ondoko lerroak, hain zuzen Joxeri plazatxoa eskaini zitzaionean: “Bere sinuaren kontra zeharo murgilduta dagoen gure Herri honek, Joxeren gisako pertsonak behar ditu. Ongi burututakok lanaren bitartez, euskal gizartearen ongizatea helburu duten gizon emakumeen premian gaude. Eta gutxieneko oinarri bat lortzeko xede horretatik oraindik urruti samar gaudelakoan nago. Gurea baino askoz prestakuntza hobeko gazteria daukan gure gizarte honek ez du bere norabidea aurkitzen, humanistikatik urrun daude beste aukera desberdinak hautatu dituelarik. Behin eta berriz gogoratu beharko genuke, etengabe, Joxe Letona zenak erakutsitako modus operandi zabal eta jorian aplikatu beharko genukeela ahalegina, euskal gizartea zentzuz eta bizipozaz aberatsagoa eta askeagoa izateko”.\nOrain, gizon jator hura jaio zenetik ehun urte bete direnean, Arrasateko herritarrek gogora ekarri dute, brontzea eta marmola ongi daudela, baina giza kolektibo gisa eskerrona aurkeztu nahi eta behar ziola Letonari. Erakutsi nahi izan du, modu xume-xume batez, omenezko keinua posible dela. Eta herri kulturaren iturrietatik edan zuen pertsonaia herri kultura-ondarea gau eta egun aberasten saiatu zela oroitarazi gura izan du, belaunaldi berriek erreferenteak behar baitituzte. Herri markarekin zizelkatuta dauden gizon-emakumeak ezinbestekoak ditugu, gure herri honek —hizki xehe zein larriz— aurrera joko badu.\nTxikia baina beroa, xumea bezain ederra. Horixe da 2008ko San Nikolas egunean, abenduak 6, Arrasateko herritarrek Joxe Letona zenari eskainitako gorazarrea. Eguerdiko ordu-batean haren izena daraman plazatxora bildutako Letonaren lagunek, txiki-txikitatik arrasatear guztiok abestu duten eta Joxek arreta bereziz ikertu zuen haur eskale kopla haizatu zuten.\n¡Va por tí, Joxe!


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazio domotikoen eta automatikoen konfigurazioa (Modulua)" topic_facet:"Sistema mekatronikoen konfigurazioa (Modulua)" topic_facet:"Hozteko eta girotzeko instalazioak (Heziketa Zikloa). Erdi maila" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazio domotikoen eta automatikoen konfigurazioa (Modulua) Proposatutako gaia: Sistema mekatronikoen konfigurazioa (Modulua) Proposatutako gaia: Hozteko eta girotzeko instalazioak (Heziketa Zikloa). Erdi maila Generoa / Forma: Curriculumeko baliabideak\n1 Automatismo Elektrikoak, Pneumatikoak eta Hidraulikoak (Modulua) 1 Automatizazio industrialeko sistemen integrazioa (Modulua) 1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) Hozteko eta girotzeko instalazioak (Heziketa Zikloa). Erdi maila Gehiago ... 1 Industria-automatismoak (Modulua) 1 Industria-robotika (Modulua) Instalazio domotikoen eta automatikoen konfigurazioa (Modulua) 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Potentzia-sistemak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila Sistema mekatronikoen konfigurazioa (Modulua) Guztiak ikusi ... gutxiago ...